text:
SƆHƐWO BIANA BE
Aleke Mawɔ Aɖu Tetekpɔwo Dzi?
Apostolo Paulo ŋlɔ bena: “Ne medi be mawɔ nu si sɔ la, nu vɔ̃ɖi wɔwɔ fe didi nɔa menye.” (Romatɔwo 7:21) Èse le ɖokuiwò me nenema kpɔa? Ne nenemae la, nyati sia akpe ɖe ŋuwò nànya ale si nàɖu ɖokuiwò dzi ne tetekpɔwo va dziwò.
Nu si wòle be nànya
Nyafoɖeamenuwo tea ŋu nana míewɔa nu gbegblẽ. Le nyatefe me la, Biblia gblɔ be “hadede vɔ̃wo gblẽa nɔnɔme nyuiwo.” (1 Korintotɔwo 15:33) Modzakaɖeɖewo kple amewo fe nyafoɖeamenuwo ate ŋu ana dzodzro vɔ̃wo naɖo mewò be nàwɔ nu gbegblẽ, eye ate ŋu awɔe gɔ̃ hã be ‘nàdze amehawo yome le nu vɔ̃ɖi wɔwɔ me.’—2 Mose 23:2.
“Ne èdina be yeadze amewo ŋu la, esia ate ŋu ana nàva nɔ nu sia nu si ame bubuwo wɔna la wɔm kple susu be wòalɔ̃ ye.”—Jeremy.
Bu nya sia ŋu kpɔ: Ne ètsia dzi ɖe ale si amewo abu wòe ŋu fũu akpa la, nu ka tae esia ana wòasesẽ na wò be nàɖu tetekpɔwo dzi?—Lododowo 29:25.
Nya vevitɔ: Mègana hawòtiwo fe nyafoɖeamenuwo nana nàwɔ nu si nènya be menyo o.
Nu si nàte ŋu awɔ
Nya nu siwo dzi nèxɔ se. Ne mènya nu siwo dzi nèxɔ se o la, àte ŋu ava zu ko abe fefenu aɖe si wonɔa ka hem na ene. Aɖe vi wu sãsãsã ne èwɔ ɖe Biblia fe aɖaŋuɖoɖo sia dzi be: “Mido nuwo katã kpɔ; milé ɖe nu si nyo la ŋu.” (1 Tesalonikatɔwo 5:21) Ne èse wò dzixɔsewo gɔme nyuie la, anɔ bɔbɔe na wò wu be nàlé wo me ɖe asi sesĩe ahafo asa na nu siwo tsi tre ɖe wo ŋu la wɔwɔ.
Bu nya sia ŋu kpɔ: Nu ka tae nèka ɖe edzi be wò ŋutɔ wò nyonyo tae se siwo Mawu de ku ɖe agbe nyui nɔnɔ ŋu la li ɖo?
“Mede dzesii be ɣesiaɣi si menɔ agbe ɖe nye dzixɔsewo nu eye nyemeɖe mɔ tetekpɔ ɖu dzinye o la, amewo gadea bubu ŋunye wu.”—Kimberly.
Bibliameme si fe kpɔɖeŋu nàte ŋu asrɔ̃: Daniel. Anɔ eme be sɔhɛ ye Daniel gakpɔtɔ nye esime wòɖoe kplikpaa “le efe dzi me” be yeawɔ Mawu fe sededewo dzi.—Daniel 1:8.
Nya wò gbɔdzɔgbɔdzɔwo. Biblia fo nu tso “sɔhɛmenɔɣi fe nudzodzrowo” ŋu. Wonye dzodzro siwo nu sẽna, vevietɔ le ame fe sɔhɛmenɔɣi. (2 Timoteo 2:22) Menye gbɔdɔdɔ fe dzodzro ɖeɖe ko ŋue dzodzro siawo ku ɖo o, elɔ didi be yeadze amewo ŋu kple didi be yeanɔ ye ɖokui si esime mèsu te haɖe o hã ɖe eme.
Bu nya sia ŋu kpɔ: Biblia gblɔ be “nu si tea ame sia ame kpɔnae nye eya ŋutɔ fe nudzodzro si henɛ eye wòblenɛ.” (Yakobo 1:14) Nudzodzro kae tea wò kpɔna wu?
“To nyatefe na ɖokuiwò eye nàde dzesi tetekpɔ siwo dzi ɖuɖu sesẽna na wò wu. Ku nu me tso ale si nàwɔ aɖu wo dzi ŋu eye nàwɔ nuŋlɔɖi siwo nàte ŋu azã. Esia ate ŋu akpe ɖe ŋuwò be ne tetekpɔ mawo gava dziwò ake la, ànya ale si nàɖu wo dzi.”—Sylvia.
Bibliameme si fe kpɔɖeŋu nàte ŋu asrɔ̃: David. Ɣeaɖewoɣi la, David ɖe mɔ eya ŋutɔ fe nudzodzrowo kple ame bubuwo fe nyafoɖeamenuwo wɔe be wòwɔ nu gbegblẽ. Gake esrɔ̃ nu tso efe vodadawo me eye wòdze agbagba be yemagawɔ wo azɔ o. Edo gbe ɖa na Yehowa be: “Wɔ dzi dzadzɛ ɖe menye, eye nàde gbɔgbɔ yeye si li ke la menye.”—Psalmo 51:10.
Ðu ɖokuiwò dzi. Biblia gblɔ be: “Mègaɖe mɔ nu vɔ̃ɖi naɖu dziwò o.” (Romatɔwo 12:21) Esia fia be anya wɔ be nàɖu tetekpɔwo dzi. Àte ŋu atiae be yeawɔ nu si sɔ.
Bu nya sia ŋu kpɔ: Aleke nàwɔ aɖu ɖokuiwò dzi ahawɔ nu si sɔ ne tetekpɔ aɖe dze ŋgɔ wò?
“Mebua ale si mase le ɖokuinye me ne meɖe mɔ tetekpɔ aɖe ɖu dzinye la ŋu. Ðe esia ana makpɔ dzidzɔa? Ðewohĩ hena ɣeyiɣi kpui aɖe. Gake ɖe dzidzɔ ma anɔ anyi ɖaa? Ao, ɖeko nye dzi anɔ fɔ bumem. Ke emae nyo wua? Gbeɖe!”—Sophia.
Bibliameme si fe kpɔɖeŋu nàte ŋu asrɔ̃: Paulo. Togbɔ be Paulo lɔ̃ ɖe edzi be nu gbegblẽ wɔwɔ fe didi nɔ ye me hã la, eɖu eɖokui dzi. Eŋlɔ bena: “Mefoa nye ŋutilã vevie hewɔnɛ kluvii.”—1 Korintotɔwo 9:27.
Nya vevitɔ: Wò ŋutɔe atso nya me le nu si nàwɔ ne tetekpɔwo va dziwò la ŋu.
Ðo ŋku edzi be ɣeyiɣi kpui aɖe fe nu koe tetekpɔwo nyena. Melissa, si xɔ fe 20, gblɔ be: “Nu siwo nye tetekpɔ sesẽwo nam esime menɔ sekɛndrisuku (alo lycée) la megaɖia naneke nam egbea o. Ŋugbledede tso esia ŋu nana mekana ɖe edzi be tetekpɔ siwo me tom mele fifia hã nu ava yi eye be gbe ɖeka la, matrɔ akpɔ megbe akpɔe be enyo ŋutɔ be mete ŋu ɖu wo dzi.”


c: text/html

text:
Le egbe fe mɔɖaŋu kple ŋkuʋuʋu sia me la ame ateŋu awɔ dɔ alo asrɔ nu le afi sia afi wòle la bɔbɔe eye ɖe intanet ta.
Nublanuitɔe la me le duviwo kple kɔfedu geɖewo me alea haɖe o; kafodɔwɔfewo fe ŋuse mede blibo alo seŋu le tefe aɖewo abe Tsibu-Awudome la ene o.
Tsibu-Awudometɔwo le Ho-West nutome la meteaŋu wɔa intanet ŋudɔ le wo fe afewo me o, negbe ɖe wodo ɖe ablɔ dzi hafi.
Nɔnɔme sia ta ne ɣe ɖo to ko la ɖekakpuiwo kple ɖetugbiwo do na ɖe tefe si woɖe ŋkɔ na ‘network zone’ hafi ageɖe kame le intanet dzi kple xɔlɔ̃wo kple fometɔ siwo le gbedzi la.
Togbɔ be duamenɔlawo akpa gãtɔ nye agbledelawo koŋ hã la, asitɛlɛfon le wo katã kloe si. Ke kafofo kple intanet enye nusi ɖea fu na wo vevie elabe, kafodɔwɔfe aɖeke fe ŋuse meli ke tututu ɖe afisia o.
Gɔmedzesuku, asisrɔ̃suku, agbalẽxlefe kple dɔyɔfesue le Tsibu du sia me. Le egbe fe mɔɖaŋu nyawo me la, dɔwɔfewo, sukuwo, lamese dɔwɔfewo kple bubuawo keŋ hĩa intanet hena zɔɖeɖe gake Tsibu mate ŋu afo adegbe le intanet fe kelili ŋuti o.
Assemblymenɔla na Tsibu-Dafor-Bethel ametia nuto Selorm Danso gblɔ na nutis.org be “hafi nakpɔ internet nyuie la, elebe natɔ ɖe Bethel junction, alo bus stop alo EP gbedoxɔ gbɔ.’
Egblɔ be MTN dɔwɔfea le agbagba dzem be woatsɔ Mast avae be kuxi sia nu natso. Ke efo koko be dutɔwo kple wo fe ametsitsiwo bena woawɔ nutefe be mast la natu kaba.
Nyadzɔdzɔ dɔwɔlae menye eye intanet manɔmee la nye mate ŋu awɔ dɔ le nye afeme le Tsibu o eye nutis.org kple social media wo akpe fu, negbe meyi tefe etɔ̃ siwo wona ŋkɔe be ‘network zone’ la dometɔ ɖeka. Metee kpɔ gake mede dzi nye o.
‘Fi ke xe woakpɔ network woasẽ koŋ enye bus stop’ dumevi aɖe gblɔ na nutis.org.
Hansbehks, Lukhaid Oba, Aroma4Christ wonye hadzilawo tso du sia me. Dɔwɔlagãgã geɖewo hã tso du sia me eye adzro mi be mianɔ afe vam kabakaba anɔ mɔkeke ɖum edziedzi gake nɔnɔme sia made mia fe dɔwo dzi o.

robotstxt: allowed

filter: keep


text:
SƆHƐWO BIANA BE
Aleke Mawɔ Anya Ame Si Ƒe Kpɔɖeŋu Masrɔ̃?
“Esi medo go kuxiwo le suku la, mebu ame si fe nu dzɔa dzi nam si hã to nɔnɔme ma tɔgbi me kpɔ la ŋu eye esia kpe ɖe ŋunye. Medze agbagba be masrɔ̃ efe kpɔɖeŋu. Esi ame aɖe li si fe kpɔɖeŋu mete ŋu srɔ̃ ta la, kuxiwo me toto nɔ bɔbɔe nam wu.”—Haley.
Ne èsrɔ̃ kpɔɖeŋu nyui si ame aɖe ɖo la, ate ŋu akpe ɖe ŋuwò nàfo asa na kuxiwo ahaɖo wò taɖodzinuwo gbɔ. Nu si le vevie nye be nàsrɔ̃ ame si ɖoa kpɔɖeŋu nyui.
Nu ka tae wòle be nàɖɔ ŋu ɖo le tiatia sia wɔwɔ me?
Ame siwo fe kpɔɖeŋu nàtiae be yeasrɔ̃ la akpɔ ŋusẽ ɖe wò nuwɔnawo dzi.
Biblia fia mí be míalé ŋku ɖe ame siwo ɖoa kpɔɖeŋu nyui la ŋu, egblɔ be: “Esi miele nu siwo do tso wofe agbenɔnɔ me ŋu bum la, misrɔ̃ wofe xɔse.”—Hebritɔwo 13:7.
Kpekpeɖeŋu: Esi wònye be ame siwo fe kpɔɖeŋu nàsrɔ̃ akpɔ ŋusẽ nyui alo ŋusẽ gbegblẽ ɖe dziwò ta la, tia ame siwo si nɔnɔme nyui le, ke menye ame siwo xɔ ŋkɔ alo esiwo mi kpli wo miele fe me o.
“Mesrɔ̃ nu geɖe tso hati Kristotɔ aɖe si ŋkɔe nye Adam gbɔ—efe nɔnɔme kple ale si wòwɔa nu ɖe ame ŋu. Ewɔ nuku nam be megaɖoa ŋku efe nyagbɔgblɔ kple nuwɔnawo dzi. Menya ŋusẽ si gbegbe wòkpɔ ɖe dzinye o.”—Colin.
Ame siwo fe kpɔɖeŋu nàsrɔ̃ la akpɔ ŋusẽ ɖe wò tamebubu kple seselelãmewo dzi.
Biblia gblɔ be: “Migana woaflu mi o. Hadede vɔ̃wo gblẽa nɔnɔme nyuiwo.”—1 Korintotɔwo 15:33.
Kpekpeɖeŋu: Tia ame si si nɔnɔme nyuiwo le, ke menye ame si nya kpɔ le gotagome ko o. Ne menye nenema o la, wò mɔkpɔkpɔ azu dzodzro.
“Ne ètsɔa ɖokuiwò sɔna kple ame siwo dze ɖeka alo dze tugbe hedzrana ɖo kpeɖii ɣesiaɣi la, àse le ɖokuiwò me be ye ya yemele ɖeke me o. Ate ŋu ana nàva tsi dzi fũu akpa ɖe wò dzedzeme ŋu.”—Tamara.
Bu nya sia ŋu: Kuxi kawoe ate ŋu ado mo ɖa ne ame xɔŋkɔwo kple kamedefefewɔlawoe nye ame siwo fe kpɔɖeŋu nèsrɔ̃na?
Ame siwo fe kpɔɖeŋu nàsrɔ̃ ate ŋu ana nàɖo wo taɖodzinuwo gbɔ loo alo màɖo wo gbɔ o.
Biblia gblɔ be: “Ame si zɔna kple nunyalawo la, adze nunya.”—Lododowo 13:20.
Kpekpeɖeŋu: Tia ame siwo si nɔnɔme nyui siwo nèdi be yeaɖe afia la le. Ne èle ŋku lém ɖe wo ŋu la, àte ŋu asrɔ̃ afɔ ŋutɔŋutɔ siwo nàte ŋu aɖe be nàtu nɔnɔme mawo ɖo.
“Be nàɖo taɖodzinu gbadzaa ko abe ‘Medi be maɖo ta’ tefe la, àte ŋu agblɔ be, ‘Medi be maɖo ta abe Jane ene. Enɔa game dzi ɣesiaɣi eye wòléa fɔ ɖe efe dɔdeasiwo ŋu wɔna.’”—Miriam.
Nya vevitɔ: Ne èsrɔ̃ ame si ɖɔ ʋu fe kpɔɖeŋu la, àva zu ame si fomevi nèdi be yeanye.
Ame si fe kpɔɖeŋu nàsrɔ̃ la tiatia
Àte ŋu atia ame si fe kpɔɖeŋu nèdi be yeasrɔ̃ le mɔ eve siawo dometɔ ɖeka nu.
Àte ŋu atia nɔnɔme aɖe si nèdi be yeatu ɖo eye nàdi ame si fe nu dzɔa dzi na wò si si nɔnɔme ma le.
Àte ŋu atia ame si fe nu dzɔa dzi na wò eye nàtia nɔnɔme nyui aɖe si le esi si nèdi be yeatu ɖo.
Dɔwɔgbalẽvi si kpe ɖe nyati sia ŋu la akpe ɖe ŋuwò nàwɔ esia.
Ame siwo fe kpɔɖeŋu nàte ŋu asrɔ̃ la dometɔ aɖewo ate ŋu anye:
Hawòtiwo. “Medi be manɔ abe xɔ̃nye vevia ene. Ne vovo mele eŋu o gɔ̃ hã la, etsɔa ɖe le eme na ame. Menye xoxo nɛ, gake mekpɔ nɔnɔme nyui aɖewo siwo mele asinye o la le eŋu eye medi be masrɔ̃ efe kpɔɖeŋu.”—Miriam.
Ame tsitsiwo. Esiawo ate ŋu anye dziwòlawo alo ame siwo le subɔsubɔ ɖeka me kpli wò. “Ðikeke mele eme o, dzinyela eveawo nye ame siwo fe kpɔɖeŋu mesrɔ̃na. Nɔnɔme nyui aɖewo le wo si. Wowɔa vodadawo ya, gake mekpɔe be wokpɔtɔ nye nutefewɔlawo hã. Ne metsi abe woawo ene la, avivi nam ne woate ŋu agblɔ nenema tso ŋunye.”—Annette.
Bibliamemewo. “Metia Bibliameme geɖe siwo fe kpɔɖeŋu medi be masrɔ̃ ɖe susu vovovowo ta. Woawoe nye Timoteo, Rut, Hiob, Petro, Israel-nyɔnuvi suea. Zi ale si mesrɔ̃ nu tso wo ŋu la, zi nenemae wonyea ame ŋutɔŋutɔ nam. Ŋutinya siwo le Srɔ̃ Wofe Xɔse gbalẽa me kple ‘Bibliameme Siwo Ƒe Kpɔɖeŋu Nàte Ŋu Asrɔ̃’ siwo le Questions Young People Ask—Answers That Work (Les jeunes s’interrogent— Réponses pratiques) babla evea siaa me dzodzro do dzidzɔ nam ŋutɔ.”—Melinda.
Kpekpeɖeŋu: Mègatia ame ɖeka aɖe ko o. Apostolo Paulo gblɔ na hati Kristotɔwo be: “Miafe ŋku nanɔ ame siwo le zɔzɔm ɖe kpɔɖeŋu si míeɖo na mi nu la ŋu.”—Filipitɔwo 3:17.
Ènyaa? Ame aɖe hã ate ŋu asrɔ̃ wò kpɔɖeŋu! Biblia gblɔ be: ‘Nye kpɔɖeŋu na nutefewɔlawo le nufofo me, le agbenɔnɔ me, le lɔlɔ̃ me, le xɔse me, le agbe dzadzɛ nɔnɔ me.’—1 Timoteo 4:12.
“Togbɔ be ɖewohĩ ègakpɔtɔ le asi trɔm le wò nɔnɔmewo ŋu hã, ame aɖe ate asrɔ̃ kpɔɖeŋu si nèɖona le ɣeyiɣi ma ke me. Mànya ame si le ŋku lém ɖe ŋuwò o, eye mànya ale si nya si nàgblɔ la ate ŋu atrɔ ame aɖe fe agbenɔnɔ o.”—Kiana.


text:
7 Ke nunɔlagã la biae be: “Nya siawo le emea?”2 Stefano ɖo eŋu be: “Ŋutsuwo, nɔviwo kple fofowo, miɖo tom. Ŋutikɔkɔe fe Mawu la ɖe eɖokui fia mía tɔgbui Abraham esi wònɔ Mesopotamia, hafi wòva ʋu yi Haran,+3 eye wògblɔ nɛ be: ‘Ʋu le mia denyigba dzi kple wò fometɔwo gbɔ ne nàyi anyigba si mafia wò la dzi.’+4 Ale wòdzo le Kaldeatɔwo fe anyigba dzi va nɔ Haran. Eye le fofoa fe ku+ megbe la, Mawu na wòʋu va anyigba sia, si dzi miele fifia la dzi.+5 Gake mena domenyinu aɖekee le edzi o, ao, mena afɔ ɖeka fe kekeme teti hãe o; gake edo ŋugbe nɛ be yeatsɔe anɛ wòazu etɔ, eye emegbe yeatsɔe ana efe dzidzimeviwo,+ evɔ vi aɖeke menɔ esi ɣemaɣi o.6 Ke Mawu gblɔ nɛ hã be efe dzidzimeviwo ava zu amedzrowo le dzronyigba dzi, eye anyigba ma dzi tɔwo awɔ wo kluviwoe, eye woawɔ fu wo fe alafa ene sɔŋ.+7 Mawu gblɔ be, ‘Madrɔ̃ ʋɔnu dukɔ ma si woanye kluviwo na+ la, eye le nu siawo megbe la, woadzo, eye woasubɔm le tefe sia.’+8 “Ebla nu kplii, si fe dzesidenue nye aʋatsotso,+ eya ta esi wòdzi Isak+ la, etso aʋa nɛ le ŋkeke enyia gbe.+ Isak dzi Yakob, eye Yakob hã dzi fome wuieveawo* tɔgbuiwo.9 Ke mía tɔgbui siawo ʋã ŋu Yosef,+ wodzrae eye wokplɔe yi Egipte.+ Gake Mawu nɔ kplii,+10 eye wòɖee tso efe xaxawo katã me, eve enu, eye wòna nunyae le Egipte-fia Farao ŋkume. Eye Farao ɖoe dziɖula ɖe Egipte kple efe afe blibo la katã dzi.+11 Ke dɔ va to le Egipte bliboa kple Kanaan, xaxa gã aɖe ŋutɔe wònye, eye mía tɔgbuiwo mekpɔ nuɖuɖu aɖeke o.+12 Ke Yakob se be nuɖuɖu* le Egipte, eye wòdɔ mía tɔgbuiwo ɖa zi gbãtɔ.+13 Esi woyi zi evelia la, Yosef ɖe eɖokui fia nɔviawo, ale Farao hã va nya Yosef fe fomea.+14 Ale Yosef dɔ woyi ɖakplɔ fofoa Yakob kple efe fometɔwo katã tso afi ma vɛ;+ wo katã wole ame* blaadre vɔ atɔ̃.+15 Eya ta Yakob ʋu yi Egipte,+ eye afi mae eya+ kple mía tɔgbuiwo ku ɖo.+16 Eye wokɔ wo yi Sekem hetsɔ wo mlɔ yɔdo si Abraham tsɔ klosalo fle le Hamor viwo si le Sekem+ la me.17 “Esi ɣeyiɣi la gogo be ŋugbe si Mawu do na Abraham nava eme la, dukɔ la dzi hesɔ gbɔ ɖe edzi le Egipte,18 va se ɖe esime fia bubu aɖe va ɖu Egipte dzi, si menya Yosef o.+19 Ame sia ɖo tame vɔ̃ ɖe míafe fome la ŋu, eye wòzi vifofowo dzi madzemadzee be woagblẽ wofe vidzĩwo ɖi ne woaku.+20 Ɣemaɣie wodzi Mose, edze ɖeka ŋutɔ le Mawu ŋkume. Eye wona noe* le fofoa fe me ɣleti etɔ̃.+21 Ke esi wogblẽe ɖi+ la, Farao vinyɔnu va kɔe, eye wòna hehee abe eya ŋutɔ via ene.+22 Ale wofia Egiptetɔwo fe nunya blibo la katã Mose. Nyatefee, ŋusẽ ɖo eŋu le nya kple nuwɔna me.+23 “Ke esi wòxɔ fe blaene la, eva dzi me nɛ be* yeayi aɖakpɔ ye nɔvi Israel-viwo ɖa.+24 Esi wòkpɔ be wole nu madzɔmadzɔ wɔm ɖe wo dometɔ ɖeka ŋu la, eʋli eta, eye wòbia hlɔ̃ na ame si wole fu wɔmee la hewu Egiptetɔ la.25 Esusu be ye nɔviwo ase egɔme be Mawu aɖe wo to yefe asi dzi, gake womese egɔme nenema o.26 Le ŋufɔke la, eva do ɖe wo dzi esime wole kɔ dam, eye wòdze agbagba be yeadzra wo dome ɖo be ŋutifafa nava afe, eye wògblɔ be: ‘Ŋutsuwo, nɔviwoe mienyee! Nu ka tae miele nu vevi wɔm mia nɔewo?’27 Ke ame si le nu vevi wɔm nɔvia la tu asii ɖa gblɔ be: ‘Ame kae ɖo wò dziɖula kple ʋɔnudrɔ̃la ɖe mía nu?28 Ðe nèdi be yeawu nye hã abe ale si nèwu Egiptetɔ la etsɔ enea?’29 Esi Mose se nya sia la, esi, eye wòzu amedzro le Midian-nyigba dzi, afi si wodzi ŋutsuvi eve nɛ+ le.30 “Le fe blaene megbe la, mawudɔla aɖe ɖe eɖokui fiae le ŋuve si le bibim+ la me le gbedzi le Sinai To la gbɔ.31 Esi Mose kpɔe la, efe nu ku le nu si wòkpɔ la ŋuti. Ke esi wòle tetem ɖe eŋu be yealé ŋku ɖe eŋu nyuie la, ese Yehowa* fe gbe be:32 ‘Nyee nye tɔgbuiwòwo fe Mawu, Abraham kple Isak kpakple Yakob fe Mawu.’+ Mose dzo nyanyanya, eye meke atse be yeagalé ŋku ɖe eŋu nyuie o.33 Yehowa* gblɔ nɛ be, ‘Ðe wò afɔkpawo le afɔ, elabena tefe si nèle tsitre ɖo la, anyigba kɔkɔe wònye.34 Ɛ̃, mekpɔ ale si wole nye dukɔ tem ɖe anyii le Egipte, mese wofe ŋeŋe,+ eye meɖi va be maɖe wo. Azɔ va madɔ wò ɖe Egipte.’35 Mose sia si gbɔ wogbe nu le hegblɔ be: ‘Ame kae ɖo wò dziɖula kple ʋɔnudrɔ̃lae?’+ la, ame sia tututue Mawu dɔ+ to mawudɔla si ɖe eɖokui fiae le ŋuve la me dzi, be wòanye dziɖula kple ɖela.36 Ŋutsu sia kplɔ wo dzoe;+ ewɔ nukunuwo kple dzesiwo le Egipte,+ le Ƒudzĩ+ la me kple gbea dzi fe blaene sɔŋ.+37 “Mose siae gblɔ na Israel-viwo be: ‘Mawu aɖo nyagblɔɖila aɖe tso mia nɔviwo dome na mi abe nye ene.’+38 Eyae nye ame si nɔ ha la dome le gbea dzi hekpe ɖe mawudɔla+ si fo nu kplii+ le Sinai Toa dzi la ŋu, eye wòfo nu kple mía tɔgbuiwo hã, eye wòxɔ gbedeasi kɔkɔe siwo me agbe le la be yeatsɔ ana mí.+39 Mía tɔgbuiwo gbe toɖoɖoe hetu asii ɖa,+ eye le wofe dzi me la, wotrɔ yi Egipte,+40 esi wogblɔ na Aron be: ‘Wɔ mawuwo na mí, ne woanɔ ŋgɔ na mí. Elabena míenya nu si dzɔ ɖe Mose sia si kplɔ mí tso Egipte-nyigba dzi la dzi o.’+41 Ale wowɔ nyivi le ŋkeke mawo me, eye wosa vɔ na legba la, eye wodo dzidzɔ na wo ɖokuiwo le wofe asinudɔwɔwɔwo ŋu.+42 Ale Mawu trɔ megbe de wo, eye wòɖe asi le wo ŋu be woasubɔ dzifonuwo,+ abe ale si woŋlɔe ɖe Nyagblɔɖilawo fe agbalẽ la me ene be: ‘Oo, Israel fe afe, menye nyee miewu lãwo na hesa vɔ na fe blaene le gbea dzi o ɖe?43 Ke boŋ Molok+ fe agbadɔ kple mawu Refan fe ɣletivi si ŋu mietrɔ ɖo, siwo fe nɔnɔme miewɔ hesubɔ lae. Eya ta manya mi aɖo ɖe keke Babilon godo ke.’+44 “Ðaseɖiɖigbadɔ* la nɔ mía tɔgbuiwo si le gbea dzi; wowɔe ɖe nɔnɔme si tututu Wòtsɔ fia Mose esi wònɔ nu fom kplii la nu.+45 Mía tɔgbui siwo si me wotsɔe dee la kple Yosua hã kɔe ɖe asi yi dukɔ siwo Mawu tu asii ɖa le mía tɔgbuiwo ŋgɔ+ la fe anyigba dzi.+ Enɔ afi ma va se ɖe David ŋɔli.46 Mawu ve enu, eye wòbia be woana mɔnukpɔkpɔ ye yeatu xɔ na Yakob fe Mawu la.+47 Gake Salomo ye tu xɔ nɛ.+48 Ke Dzifoʋĩtɔ la menɔa xɔ siwo wotsɔ asi tui la me o,+ abe ale si nyagblɔɖila la gblɔe ene be:49 ‘Dzifoe nye nye fiazikpui,+ eye anyigbae nye nye afɔɖodzinu.+ Yehowa* be, xɔ ka fomevie miebe yewoatu nam? Alo afi kae anye gbɔɖemefe nam?50 Menye nye asie wɔ nu siawo katã oa?’+51 “Mi kɔlialiatɔ siwo fe dzi kple to tri,* mietsia tsitre ɖe gbɔgbɔ kɔkɔe la ŋu ɣesiaɣi; nu si mia tɔgbuiwo wɔ va yi la ke wɔm miawo hã miele.+52 Nyagblɔɖilawo dometɔ ka yomee mia tɔgbuiwo meti o?+ Ɛ̃, wowu ame siwo gblɔ ame dzɔdzɔe la fe vava ŋu nya ɖi,+ ke azɔ la, miawoe va zu ame siwo fia ame sia yome mɔ hewui,+53 evɔ miawoe wotsɔ Se la na to mawudɔlawo+ dzi hafi, gake mielé eme ɖe asi o.”54 Ke esi wose nya siawo la, eku dzi na wo vevie,* eye woɖu aɖukli ɖe eŋu.55 Ke eya la, esi gbɔgbɔ kɔkɔe yɔe fũu la, ekpɔ dzifo gãa, eye wòkpɔ Mawu fe ŋutikɔkɔe kple Yesu wòle tsitre ɖe Mawu fe ɖusime,+56 eye wògblɔ be: “Kpɔ ɖa! Mekpɔ dzifo nu ʋu, eye mekpɔ Amegbetɔvi+ la wòle tsitre ɖe Mawu fe ɖusime.”+57 Ale wodo ɣli sesĩe hetsɔ asi xe tome, eye wo katã wolũ ɖe edzi zi ɖeka.58 Eyome wohee yi dua godo eye wofɔ kpewo nɔ efum.+ Ke ɖasefoawo+ ɖe wofe awudziwuiwo da ɖe ɖekakpui aɖe si woyɔna be Saul fe afɔnu.+59 Esi wonɔ kpe fum Stefano la, eɖe kuku be: “Afetɔ Yesu, xɔ nye gbɔgbɔ la.”60 Eye esi wòdze klo la, edo ɣli sesĩe be: “Yehowa,* mègabu nu vɔ̃ sia na wo o.”+ Esi wògblɔ esia vɔ la, edɔ alɔ̃ le ku me.
Etenuŋɔŋlɔ
^ Agate ŋu afia, “Isak wɔ nenema ke na Yakob, eye Yakob hã na fome wuieveawo.”


text: 17 Esime David le eya ŋutɔ fe afe me* la, egblɔ na nyagblɔɖila Natan+ be: “Kpɔ ɖa, mele sedertixɔ+ me, ke Yehowa fe nubablaɖakaa ya le avɔgbadɔ me.”+2 Eye Natan gblɔ na David be: “Nu sia nu si le dzi me na wò la, wɔe, elabena Mawu vavã la li kpli wò.”3 Le zã ma ke me la, Mawu fe gbe va na Natan be:4 “Yi ɖagblɔ na nye subɔla David be, ‘Ale Yehowa gblɔe nye esi: “Menye wòe atu xɔ nam manɔ eme o.+5 Elabena tso gbe si gbe mekplɔ Israel-viwo va se ɖe egbe sia la, nyemenɔ xɔ aɖeke me kpɔ o, ke boŋ metsoa agbadɔ me yia agbadɔ me, tso avɔgbadɔ ɖeka me yia bubu me.*+6 Ɣeyiɣi siwo katã menɔ Israel blibo la dome nɔ yiyim la, ɖe megblɔ na Israel fe ʋɔnudrɔ̃la siwo meɖo be woakplɔ nye dukɔ la dometɔ aɖe zi ɖeka pɛ kpɔ be, ‘Nu ka tae mietu sedertixɔ nam oa?’”’7 “Eya ta gblɔ na nye subɔla David be, ‘Ale aʋakɔwo fe Yehowa gblɔe nye esi: “Nye ŋutɔe kplɔ wò tso lãnyife le lãhawo yome, be nàzu kplɔla ɖe nye dukɔ Israel nu.+8 Manɔ kpli wò le afi sia afi si nàyi,+ eye matsrɔ̃ wò futɔwo katã ɖa le ŋgɔwò;+ eye mana wò ŋkɔ nanyɔ, abe ame ŋkuta siwo le anyigba dzi la fe ŋkɔ ene.+9 Mana nɔfe nye dukɔ Israel eye mana woali ke, woanɔ afi ma, eye womagaɖe fu na wo azɔ o; ame vɔ̃ɖiwo magate wo ɖe anyi* abe ale si wònɔ tsã+10 tso gbe si gbe meɖo ʋɔnudrɔ̃lawo nye dukɔ Israel nu ene o.+ Mabɔbɔ wò futɔwo katã ɖe anyi.+ Eye mele egblɔm na wò be, ‘Yehowa atso afe* hã na wò.’11 “‘“Ne wò ŋkekewo de, eye wotsɔ wò mlɔ tɔgbuiwòwo gbɔ la, ekema mana wò dzidzimevi aɖe nava ɖe yowòme, si anye viwòwo dometɔ ɖeka,+ eye mana efe fiaɖufe la nali ke.+12 Eyae atu xɔ nam,+ eye mali ke efe fiazikpui tegbee.+13 Mazu fofoa, eye eya azu vinye;+ eye nyemaɖe nye amenuveve ɖa le edzi,+ abe ale si meɖee ɖa le ame si do ŋgɔ na wò la dzi ene o.+14 Maɖoe nye afe kple nye fiaɖufe la nu ɖaa,+ eye efe fiazikpui anɔ anyi ɖaa tegbee.”’”+15 Natan gblɔ nya siawo katã kple ŋutega blibo la katã me nyawo na David.16 Ale Fia David va bɔbɔ nɔ Yehowa ŋkume hegblɔ be: “Oo Yehowa Mawu, ame kae menye? Eye nu kae nye afe nye, be nèkplɔm va ɖo afi sia ke?+17 Oo Mawu, esia mesɔ gbɔ na wò o, eye nègale nu fom le wò subɔla fe afe ŋu le nu si ava dzɔ le etsɔme ʋĩi hã ŋu,+ eye nèkpɔm abe ame si wòle be woagado ɖe dzi ene,* Oo Yehowa Mawu.18 Nya kae nye, wò subɔla David magagblɔ na wò le bubu si nède ŋunye, esi wò ŋutɔ nènya wò subɔla nyuie alea?+19 Oo Yehowa, èwɔ nu gã siawo katã le wò subɔla kple wò dzimedidi* ta, eye nèɖe wò nu tsu wɔwɔwo fia.+20 Oo Yehowa, ame aɖeke mede nuwò o,+ eye Mawu aɖeke meli o, negbe wò ko;+ nu siwo míese kple míafe towo la ɖo kpe esia dzi.21 Dukɔ kae le anyigba dzi, si le abe wò dukɔ Israel ene?+ Mawu vavã la yi ɖaɖe wo wònye efe dukɔ.+ Ètsɔ nu gã kple nu dziŋɔ+ siwo nètsɔ nya dukɔwo ɖa le wò dukɔ+ si nèɖe tso Egipte ŋgɔ la, de ŋkɔ ɖokuiwò ŋu.22 Eye nèwɔ wò dukɔ Israel dukɔe na ɖokuiwò tegbee;+ eye èzu wofe Mawu, Oo Yehowa.+23 Eya ta Oo Yehowa, na nya si nègblɔ le wò subɔla kple efe afe ŋu la nanye nyatefe tegbee, eye wɔ abe ale si tututu nèdo ŋugbee ene.+24 Eye na wò ŋkɔ nanɔ anyi, eye woadoe ɖe dzi+ tegbee, ne dukɔwo nagblɔ be, ‘Aʋakɔwo fe Yehowa, Israel fe Mawu lae nye Mawu na Israel,’ eye na wò subɔla David fe afe nali ke le ŋkuwòme.+25 Elabena wò, nye Mawu, wò ŋutɔ èɖe tame si nèɖo be yeatso afe* na wò subɔla la gblɔ nɛ. Esia tae dzi ɖo wò subɔla fo wòle gbe sia dom ɖa na wò ɖo.26 Oo Yehowa, wòe nye Mawu vavã la, eye nèdo nu nyui siawo ŋugbe le wò subɔla ŋuti.27 Eya ta nedze ŋuwò nàyra wò subɔla fe afe la, ne wòanɔ anyi le ŋkuwòme ɖaa, elabena wò Yehowa ye yrae, eye yayra la anɔ anyi tegbee.”


text:
Biabia
Ame ka enye Kristotɔ?
Ŋuɖoɖo
Nyagɔmeɖegbalẽ me gɔmeɖeɖe na Kristotɔ anye nane si sɔ kple “ame si gblɔna be Yesue nye Kristo alo subɔsubɔha si wotu ɖe Yesu fe nufiafiawo dzi dzi se.” Togbɔ be esia nye gɔmedzedze nyui aɖe hã la, abe nyagɔmeɖegbalẽ me gɔmesese geɖe ene la, edzea anyi vie le Biblia me nyatefe si ku ɖe nusi wòfia be woanye Kristotɔ ŋu la gbɔgblɔ ŋutɔŋutɔ me. Wozã nya “Kristotɔ” zi etɔ̃ le Nubabla Yeyea me (Dɔwɔwɔwo 11:26; 26:28; Petro I, 4:16). Woyɔ Yesu Kristo yomedzelawo gbã be “Kristotɔwo” le Antioxia (Dɔwɔwɔwo 11:26) elabena wofe nuwɔna, dɔwɔna, kple nufofo nɔ abe Kristo ene. Nya “Kristotɔ” gɔme ŋutɔŋutɔe nye, “Kristo fe akpaa me tɔ” alo “Kristo yomedzela.”
Nublanuitɔe le ɣeyiɣi aɖe megbe la, nya “Kristotɔ” megava le vevie ŋutɔ o eye wozãnɛ zi geɖe na ame aɖe si nye mawusubɔla alo agbenyuinɔnɔ fe dzidzenu kɔkɔwo le esi gake ate ŋu anye Yesu Kristo yomedzela vavã alo menyee o. Ame geɖe siwo mexɔ Yesu Kristo dzi se heka ɖe edzi o la bua wo ɖokui Kristotɔwo le esi woyia sɔleme alo “Kristotɔwo” dukɔ aɖe mee yewole ta ko. Gake sɔleme yiyi, ame siwo fe dzɔgbenyui mede gbɔwò o subɔsubɔ, alo ame nyui nyenye mena nèzu Kristotɔ o. Sɔleme yiyi menaa nèzu Kristotɔ abe alesi ʋudzraɖofe yiyi nana nèzua ʋu ene o. Sɔlemeha aɖe me tɔ nyenye, subɔsubɔdɔwo dede edziedzi, kple nunana na sɔlemeha la fe dɔwo mena nèzu Kristotɔ o.
Biblia fia nu be dɔ nyui siwo míewɔna mate ŋu ana Mawu nadze mía ŋu o. Tito 3:5 gblɔ be, “Menye nu dzɔdzɔe siwo míewɔ tae wòxɔ na mí o, ke boŋ le efe nublanuikpɔkpɔ ta. Eɖe mí to gbugbɔgadzi kple yeyewɔwɔ fe kɔklɔ to Gbɔgbɔ Kɔkɔe la me.” Eyata, Kristotɔ nye amesi Mawu dzi gbugbɔgadzi (Yohanes 3:3; Yohanes 3:7; Petro I, 1:23) eye wòxɔ Yesu Kristo dzi se heɖo ŋu ɖe eŋu. Efesotɔwo 2:8 gblɔ na mí be “...to amenuveve me woɖe mi, to xɔse me—eye esia metso mia ŋutɔwo gbɔ o, Mawu fe nunanae.”
Kristotɔ vavã nye ame si xɔ Yesu Kristo fe amenyenye kple dɔwɔwɔ dzi se eye wòka ɖe edzi, si me efe ku le atitsoga ŋu abe nu vɔ̃wo fe fexexe ene kple efe tsitretsitsi le ŋkeke etɔ̃agbe hã le. Yohanes 1:12 gblɔ na mí be, “Ke ame siwo katã xɔe la, ame siwo xɔ efe ŋkɔ dzi se la, ena gome be woazu Mawu fe viwo.” Kristotɔ vavã fe dzesi enye lɔlɔ̃ na ame bubuwo kple toɖoɖo Mawu fe Nya (Yohanes I. 2:4, 10). Kristotɔ vavã nye Mawu fe vi vavã, enye Mawu fe fome vavã la fe akpa aɖe, eye wònye amesi wona agbe yeye le Yesu Kristo me.
Ðe nèwɔ nyametsotso aɖe na Kristo le nya siwo nèxlẽ le afi sia ta? Ne nenemae la, taflatse zi "Mexɔ Kristo egbea" fe dzesi si le ete la dzi.
English
Ame ka enye Kristotɔ?


text:
SƆHƐWO BIANA BE
Nu Kae Mawɔ Le Nye Nyɔnyrɔxɔxɔ Megbe?—Akpa 2: Yi Edzi Nàwɔ Nutefe
Biblia gblɔ be “Yehowa mate nu nyui aɖeke ame siwo fɔɖiɖi mele wofe zɔzɔme ŋu o.” (Psalmo 84:11) Nu kae wòfia be ‘woazɔ le fɔmaɖimaɖi’ me alo anye nutefewɔla? Efia be nàyi edzi anɔ agbe wòasɔ kple ŋugbe si nèdo na Yehowa esi nèɖe adzɔgbe nɛ. (Nyagblɔla 5:4, 5) Aleke nàyi edzi awɔ nutefe le wò nyɔnyrɔxɔxɔ megbe?
Nyati sia adzro nya siawo me
Yi edzi nàdo dzi le kuxiwo me
Mawunyakpukpui vevi: “Xaxa geɖewo me to ge míala hafi ayi ɖe Mawu Fiaɖufe la me.”—Dɔwɔwɔwo 14:22.
Nu si wòfia: Nyatefeae nye be, mí Kristotɔwo katã míato nɔnɔme sesẽwo me le agbe me godoo. Kuxi aɖewo siwo nàdo goe abe fewuɖuɖu alo tsitretsiɖeŋu ava dziwò le esi nènye Kristotɔ ta. Ke hã, kuxi bubuwo abe ganyawo fe sesẽ alo dɔlényawo ya ɖea kpe na mí katã.
Nu si ate ŋu adzɔ: Nuwo ate ŋu atrɔ le wò agbe me le mɔ siwo nu mesusui le gɔ̃ hã o. Biblia gblɔ be nya vɔ̃wo ate ŋu adzɔ ɖe ame sia ame dzi, amea nye Kristotɔ loo alo menye Kristotɔ o.—Nyagblɔla 9:11.
Nu si nàte awɔ: Esi nènya be nɔnɔme sesẽwo ava dziwò taa, anyo be nàdzra ɖo ɖe wo ŋu do ŋgɔ be nàte ŋu ado dzi le wo me. Ne nɔnɔme sesẽwo va la, wɔ mɔnukpɔkpɔa ŋu dɔ nàtsɔ ado ŋusẽ wò xɔse eye nàyi edzi aɖo ŋu ɖe Yehowa ŋu bliboe. (Yakobo 1:2, 3) Eye le ɣeyiɣi aɖe megbea, wò hã àte ŋu agblɔ abe apostolo Paulo ene be: “Metea ŋu wɔa nuwo katã to ame si doa ŋusẽm la dzi.”—Filipitɔwo 4:13.
ŊUTINYA ŊUTƆŊUTƆ. “Esi mexɔ nyɔnyrɔ megbe tetia, fonyewo do le nyatefea me, dzinyelawo hã dze dɔ, eye emegbe nye ŋutɔ hã meva dze dɔ. Nu siawo katã ate ŋu awɔe be mana ta bɔbɔe eye maŋlɔ adzɔgbe si meɖe na Mawu hedo ŋugbe nɛ be esubɔsubɔe anye nu vevitɔ nam le agbe me be hafi. Ke hã, adzɔgbe si meɖe na Yehowa lae kpe ɖe ŋunye mète ŋu nɔ te ɖe nɔnɔme sesẽ mawo nu.”—Karen.
Kpekpeɖeŋu: Srɔ̃ nu tso Yosef ŋu. Àte ŋu axlẽ nu tso eŋu le Mose Ƒe Agbalẽ Gbãtɔ ta 37, kple ta 39 va se ɖe ta 41 lia me. Bu nya sia ŋu: Kuxi sesẽ kawoe va Yosef dzi, eye aleke wòwɔ nɔ te ɖe enu? Aleke Yehowa kpe ɖe eŋu?
Èhiã kpekpeɖeŋu geɖe wua?
Xlẽ nyati siawo:
“Aleke Mawɔ Anɔ Te Ðe Nya Vɔ̃wo Nu?”
“How Resilient Am I?” (Suis-je quelqu’un de « résilient » ?)
Wɔ efe kɔpi:
Yi edzi nàɖu tetekpɔwo dzi
Mawunyakpukpui vevi: “Nu si tea ame sia ame kpɔnae nye eya ŋutɔ fe nudzodzro si henɛ eye wòblenɛ.”—Yakobo 1:14.
Nu si wòfia: Ɣeaɖewoɣia, dzodzro siwo le mía me la tea mí kpɔna eye ne mímetsi dzodzro mawo nu oa, woate ŋu ana míawɔ nu gbegblẽ.
Nu si ate ŋu adzɔ: Ne èxɔ nyɔnyrɔ vɔ hãa, “ŋutilã fe nudzodzrowo” fe tetekpɔwo agate ŋu ava dziwò. (2 Petro 2:18) Ate ŋu adzro wò gɔ̃ hã be yeakpɔ gome le gbɔdɔdɔ me hafi ava ɖe srɔ̃.
Nu si nàte awɔ: Dzra ɖo do ŋgɔ hafi tetekpɔwo nava ale be esia mawɔe be wò dzodzrowo nakpɔ ŋusẽ ɖe dziwò nàtso nya me le mɔ gbegblẽ nu o. Ðo ŋku edzi be Yesu gblɔ be: “Ame aɖeke mate ŋu anye kluvi na afetɔ eve o.” (Mateo 6:24) Wò ŋutɔe atia ame si anye wò afetɔ. Eya ta tia Yehowa, wòanye wò Afetɔ. Aleke kee dzodzro vɔ̃a nu sẽ o, àte ŋu atiae be yeaɖu edzi.—Galatiatɔwo 5:16.
Kpekpeɖeŋu: Dze agbagba nànya wò ŋutetewo kple gbɔdzɔgbɔdzɔwo. Dze xɔ̃ ame siwo ate ŋu akpe ɖe ŋuwò nàɖe nɔnɔme nyuiwo afia. Ƒo asa na nuwɔna kple tefe siwo yiyi ana wòasesẽ na wò be nàwɔ nu si sɔ, eye nàtsri hadede vɔ̃wo hã.—Psalmo 26:4, 5.
Èhiã kpekpeɖeŋu geɖe wua?
Yi edzi nàdo ŋusẽ ɖokuiwò
Mawunyakpukpui vevi: ‘Ðe veviedodo ma ke fia . . . va se ɖe nuwuwu, ale be nàganye kuviatɔ o.’—Hebritɔwo 6:11, 12.
Nu si wòfia: Ame si medoa vevi dɔ oa, vivivi kaka nàkpɔa, ava zu kuviatɔ.
Nu si ate ŋu adzɔ: Anɔ eme be dzi dzɔ wò ŋutɔ eye dzo aɖe nɔ mèwò esi nèxɔ nyɔnyrɔ teti. Eye nèlɔ̃ Yehowa vevie. Gake ne ɣeyiɣiawo va le yiyim la, ate ŋu asesẽ na wò be nàyi edzi aɖo to Yehowa le nu sia nu me, eye esia ate ŋu aɖe dzi le fo wò eye wòana dzo si le mèwò nu nava nɔ tsitsim.—Galatiatɔwo 5:7.
Nu si nàte awɔ: Yi edzi nàwɔ nu si sɔ ne medzro wò be nàwɔe o gɔ̃ hã. (1 Korintotɔwo 9:27) Yi edzi nànɔ tetem ɖe Fofowò si le dzifo la ŋu be nànɔ enyam ɖe edzi geɖe wu eye nɔ gbe dom ɖa nɛ edziedzi. Azɔ hã, yi edzi nàdze xɔ̃ ame siwo lɔ̃ Yehowa eye wosubɔnɛ.
Kpekpeɖeŋu: Ðo ŋku edzi be Yehowa lɔ̃ wò vevie eye wòle klalo be yeakpe ɖe ŋuwò. Mègafo nya ta be megakpɔa ŋudzedze ɖe ye ŋu le esi dzo si le ye mea le tsitsim ta o. Biblia gblɔ be: “Edoa ŋusẽ ame si ŋu ɖeɖi te eye wònaa ŋusẽ geɖe ame beliwo.” (Yesaya 40:29) Ka ɖe edzi be Yehowa ayra ɖe agbagba siwo dzem nèle be dzo nagaɖo mèwòa dzi.
Èhiã kpekpeɖeŋu geɖe wua?
Xlẽ nyati siawo:
“Sɔhɛwo—‘Miyi Edzi Mianɔ Miafe Ðeɖekpɔkpɔ Ŋuti Dɔ La Wɔm’”
“Aleke Mawɔ Mawu Subɔsubɔ Navivi Nunye?”
Kpɔ video sia:
Nya vevitɔ: Ne èyi edzi wɔ nutefea, àdo dzidzɔ na Yehowa fe dzi! (Lododowo 27:11) Yehowa akpɔ dzidzɔ be ètiae be yeanɔ yefe akpa dzi eye akpe ɖe ŋuwò be nàte ŋu anɔ te ɖe tetekpɔ siwo Satana ahe va dziwòa nu.


text: 5 Debora+ kple Barak,+ Abinoam vi, dzi ha sia gbe ma gbe be:+2 “Mikafu Yehowa,Elabe wogblẽ taɖa ɖi ʋluya* le Israel,Elabe dukɔ la tsɔ eɖokui na faa!+3 Mi fiawo, misee; mi dziɖulawo, mifu to anyi!Mele ha dzi ge na Yehowa.Madzi kafukafuha* na Yehowa,+ Israel fe Mawu+ la.4 Yehowa, esi nèdo tso Seir,+Esi nèho tso Edom-nyigba dzi la,Anyigba ʋuʋu, tsi dza tso dzifowo bababa,Alilikpowo ɖuɖu tsi yoyoyo.5 Towo lólo* le Yehowa ŋkume,+Sinai kekeake hã lólo le Yehowa,+ Israel fe Mawu+ la ŋkume.6 Le Samgar,+ Anat vi ŋɔli,Le Yael+ ŋɔli la, mɔwo dzi ɖi gbɔlo;Mɔzɔlawo katã toa gbememɔwo.7 Amewo megale Israel fe kɔfewo me o;Womegali o va se ɖe esime nye, Debora,+ metso,Va se ɖe esime metso abe vidada ene le Israel.+8 Wotia mawu yeyewo;+Aʋa nɔ agbowo me ɣemaɣi.+Womekpɔ akpoxɔnu alo akplɔ aɖekeLe ame akpe blaene dome le Israel o.9 Nye dzi ku ɖe Israel fe kplɔlawo ŋu,+Ame siwo tsɔ wo ɖokui na faa yi kple dukɔ la.+Mikafu Yehowa!10 Mi ame siwo do tedzinɔ hẽwo,Mi ame siwo bɔbɔ nɔ kuntru nyuiwo dzi,Kple mi ame siwo zɔa mɔ dzi,Mibu eŋu kpɔ!11 Wose tsikulawo fe gbe le lãwo fe tsinofe;Wole Yehowa fe nu dzɔdzɔe wɔwɔwo gblɔm le afi ma,Efe ame siwo le Israel kɔfewo me fe nu dzɔdzɔe wɔwɔwo.Ɣemaɣie Yehowa fe amewo ɖi va agboawo nu.12 Nyɔ, nyɔ, Oo Debora!+Nyɔ, nyɔ, nàdzi ha!+Tso, Barak,+ Abinoam vi, nàkplɔ wò aboyomewo adzoe!13 Eye ame siwo susɔ la ɖi va bubumewo gbɔ;Yehowa fe dukɔ la ɖi va gbɔnye ɖe kalẽtɔ la ŋu.14 Efrayim mee wodzɔ tso, wo ame siwo le bali la me,Wodze yowòme, Oo Benyamin, wole wò amewo dome.Kplɔlawo ɖi abu tso Makir,+Eye ame siwo si aʋawɔlawo tiala fe atikplɔ le* la tso Zebulon.15 Isakar fe amegãwo nɔ Debora ŋu,Ale si Isakar wɔ la, nenemae Barak+ hã wɔ.Wodɔe wòto afɔ yi bali la me.+Wodzro dziwo me kpɔ vevie le Ruben fe hatsotsowo dome.16 Nu ka tae nèbɔbɔ nɔ sɔkpa si ŋu kotoku eve le dzi,Hele to ɖom lãkplɔlawo fe dze si kum wole na lãhawo?+Ruben fe hatsotsowo de adaŋu vevie.17 Gilead tsi Yordan godo;+Eye nu ka tae Dan tsi tɔdziʋuwo gbɔ?+Aser nɔ anyi ɖi ɖe futa,Eye wòtsi efe tɔdziʋudzefewo.+18 Zebulon nye dukɔ si tsɔ efe agbe* ke ku faa;Naftali hã+ wɔ nenema le gbadzafe si le towo dzi.+19 Fiawo va wɔ aʋa;Kanaan fiawo kpe aʋa+Le Taanak, le Megido-tɔ+ la nu ɣemaɣi.Womekpɔ klosalo aɖeke ha o.+20 Ɣletiviwo wɔ aʋa tso dzifo;Wonɔ wofe mɔwo dzi kpe aʋa kple Sisera.21 Kison-tɔʋu* la kplɔ wo dzoe,+Blematɔʋu,* Kison-tɔʋu* la.Oo nye luʋɔ,* ètu afɔ ŋusẽtɔwo dzi.22 Ɣemaɣie sɔwo fe afɔziwo nɔ ɖiɖim kpitikpitikpiti,Esi efe sɔtsuwo nɔ du dzi vevie.+23 Yehowa fe dɔla be: ‘Neɖi Meroz ŋu,‘Ɛ̃, neɖi emenɔlawo ŋu,Elabe womeva kpe ɖe Yehowa ŋu o,Womekplɔ kalẽtɔwo ɖo va kpe ɖe Yehowa ŋu o.’24 Woyra Yael,+ Kenitɔ Heber+ srɔ̃Geɖe wu le nyɔnuwo dome;Woyrae geɖe wu le nyɔnu agbadɔmenɔlawo dome.25 Tsie wòbia; ke notsie wònae.Eku notsi kpekẽ+ ɖe bubumewo fe kplu me vɛ.26 Edo asi ɖa tsɔ tsyoti,Edo nuɖusi ɖa tsɔ dɔwɔla fe zu.Eye wòda zu ɖe Sisera dzi, egbã ta nɛ,Eye wògbã efe tonufuiwo heŋɔe.+27 Etsra wɔɔ ɖe efe afɔnu; etsi anyigba kpoo;Etsra ɖe efe afɔnu, etsi anyigba;Afi si wòtsra ɖo la, afi mae wòku ɖo.28 Nyɔnu aɖe le nu kpɔm to fesre nu,Sisera dadae nɔ nu kpɔm to adzrala me,‘Nu ka tae efe tasiaɖam meva ɖo kpɔ o?Nu ka tae efe tasiaɖamfɔwo fe ɖiɖi tsi megbe ale?’+29 Efe nyɔnu bubume siwo dze nunya wu ɖoa eŋu nɛ;Eye eya ŋutɔ hã gblɔna na eɖokui be:30 ‘Woanya nɔ aboyonu siwo wokpɔ la mam,Nyɔnuvi* ɖeka, nyɔnuvi* eve na aʋawɔla ɖe sia ɖe,Sisera fe aboyonu nanye avɔ siwo wode amae, aboyonu la nanye avɔ si wode amae,Kple awu si me wolɔ̃ atsyã ɖo, avɔ si wode amae ɖeka, awu siwo me wolɔ̃ atsyã ɖo eveNa nuhalawo fe kɔ.’31 Oo Yehowa, wò futɔwo katã nu neyi,+Gake na ame siwo lɔ̃a wò la nanɔ abe ɣe si dze le efe atsyɔ̃ɖoɖo gã me ene.”Eye anyigba la kpɔ gbɔdzɔe* fe blaene sɔŋ.+


text:
SƆHƐWO BIANA BE
Aleke Mawɔ Be Dzinyelawo Naganɔ Ŋku Kem Ðe Nye Nuwo Me Fũu Akpa O
Nu ka tae dzilawo kea ŋku ɖe wo viwo fe nuwo me?
Dziwòlawo be ɖeko yewotsɔ ɖe le eme nawò. Gake wò ya, ekpɔnɛ be wole ŋku kem ɖe yefe nuwɔnawo me fũu akpa. Le kpɔɖeŋu me:
Ƒewuivi aɖe si ŋkɔe nye Erin gblɔ be: “Tɔnye tsɔa nye asitelefon hebiana be mana ye nye mɔʋunya, eye wòxlẽa nye text message siwo le edzi la. Ne mebe maɖe ɖokuinye nu la, esusuna be ɖe mele nane ɣlam ɖe ye.”
Denise si nye nyɔnuvi aɖe si le efe 20-awo fe gɔmedzedze lɔfo ɖo ŋku edzi be ye dada nɔa ame siwo fo ka na yewo la fe ŋkɔwo me tsam. “Ekpɔa kafodzesi ɖe sia ɖe eye wòdina be yeanya ame siwo tɔ wonye kple nu si ŋu míeɖo dze tsoe.”
Sɔhɛ aɖe si ŋkɔe nye Kayla gblɔ be ye nɔ xlẽ agbalẽvi siwo me yeŋlɔa yefe nya ɣaɣla aɖewo ɖo la dometɔ ɖeka. “Meŋlɔ ale si mese le ɖokuinye me tso nanewo ŋu la ɖe eme—wo dometɔ aɖewo ku ɖe nɔnye ŋutɔ gɔ̃ hã ŋu! Esia na medzudzɔ nye nya ɣaɣlawo ŋɔŋlɔ ɖe agbalẽ me.”
Nya vevitɔ: Dziwòlawo fe agbanɔamedzie wònye be woana nànɔ dedie, eye màte ŋu agblɔ afi si woatsɔ agbanɔamedzi sia ase ɖo la na wo o. Ðe wòdzena na wò be wogawɔnɛ wògbɔa eme ɣeaɖewoɣia? Ate ŋu awɔ na wò nenema. Gake nanewo li nàte ŋu awɔ si awɔe be mànɔ sesẽm le ɖokuiwò me be wole ŋku kem ɖe yefe nuwo me akpa o.
Nu si nàte ŋu awɔ
Mèganɔ wò nuwɔnawo ɣlãm o. Biblia de dzi fo na mí be “míaɖi anukware le nuwo katã me.” (Hebritɔwo 13:18) Dze agbagba dziwòlawo nakpɔe le ŋuwò nenema. Ne èɖia anukware na wo heʋua go wò nuwɔnawo na wo la, womaganɔ ŋku kem ɖe wò nuwɔnawo me fũu akpa o.
Bu nya sia ŋu: Aleke gbegbee wò nuwɔnawo wɔe be dziwòlawo ka ɖe dziwòe? Ðe nègbɔna vaa afe me ɖe game si woɖo na wò la dzia? ɖe nèɣlaa ame siwo xɔ̃wòwo nyea? ɖe nèwɔa nu le bebemea?
“Nyemeɣlaa nye nuwɔnawo ɖe dzinyelawo o. Megblɔa nu siwo le edzi yim le nye agbe me la na wo. Megblɔa nu sia nu si wodi be yewoanya la na wo, eye esia wɔe be wokana ɖe dzinye eye womekea ŋku ɖe nye nuwɔnawo me akpa o.”—Delia.
Gbɔ dzi ɖi. Biblia gblɔ be: “Minɔ mia ɖokui me dzrom kpɔ ne mianya ame siwo fomevi mienye.” (2 Korintotɔwo 13:5) Axɔ ɣeyiɣi hafi wò nuwɔnawo nana dziwòlawo naka ɖe dziwò, gake nu nyuiwo dona tsoa eme godoo.
Bu nya sia ŋu: Dziwòlawo hã nye sɔhɛwo kpɔ. Ŋusẽ kae nèsusu be ema akpɔ ɖe ale si woatsɔ ɖe le eme na wò dzi?
“Ewɔna nam be dzilawo ɖoa ŋku vodada siwo wowɔ esime wonye sɔhɛwo la dzi, eye womedina be yewo vi fewuiviwo nawɔ vodada mawo ke o.”—Daniel.
Se veve ɖe ame nu. Dze agbagba nàbu nuwo ŋu abe ale si dziwòlawo bunɛ ene. Biblia gblɔ be srɔ̃nyɔnu zazɛ̃ ‘léa ŋku ɖe efe afemetɔwo fe nuwɔnawo ŋu nyuie’ eye wògblɔ tso vifofo nyui hã ŋu be ehea viawo le “Yehowa fe amehehe kple nuxɔxlɔ̃ me.” (Lododowo 31:27; Efesotɔwo 6:4) Mɔ kpui aɖeke meli si dzi woato awɔ esia o: ehiã be dziwòlawo nade nu wò nyawo me.
Bu nya sia ŋu: Ne dzilae nènye—eye wò susu le nu siwo nènya tso fe fewuiviwo ŋu la,—ɖe nàɖe mɔ na viwònyɔnuvi alo viwòŋutsuvi be wòawɔ nu sia nu si wòdi eye màbia nya aɖekee oa?
“Ne ènye sɔhɛ la, awɔ na wò be ye dzilawo le ŋku kem ɖe yefe nuwo me fũu akpa. Gake fifia si metsi vie la, meva se nu si tae wòle be dzilawo nawɔe nenema ɖo la gɔme. Esi wolɔ̃ wò tae.”—James.


text:
Yesu
Yesu, amesi woga yɔna be Yesu Nazaret-tɔ la, enye ame si enye ame vevietɔwu na Kristotɔwo katã le xexeame godoo. Woga yɔnae be Yesu Kristo hã. Wotsɔ Yesu ŋkɔa tso Helagbe me Ίnσouς (Iēsous). Yudatɔwo, si gbɔ ŋkɔ sia tso gbã la, yɔnae be יהושע (Yehoshua) alo ישוע (Yeshua). Kristo tso Helagbe Xpισtός (christós) me. Esia tso Yudagbe משיח - (machiakh) alo Mesaya, si gɔme enye "amesi wosi ami ɖe ta na".
Amesiwo dze Yesu Kristo Yome, xɔse ɖe efe nufiafiawo dzi kple nusiwo kata͂ woŋlɔ͂ɖi le Biblia me kuɖe eŋu kpakple amesiwo subɔa le habɔbɔ siwo ɖo xɔse siawo la ŋkɔe nye Krisotɔwo.
Kristotɔwo xɔe se be : Yesu Kristo nye Mawu ŋusekatatɔ fevi. Èɖi tsò dzifo va nɔ amegbetɔwo dome. Ènɔ anyigba dzi wɔ fe bla etɔ vɔetɔ. Ema yomela, eku eye wòɖii. Le ŋkeke etɔ megbe la, efɔ tso amekukuwo dome. Etrɔ yi dzifo bɔbɔ nɔ anyi ɖe efofoa Yehowa fe ɖusi me. Àtrɔ ava àdrɔnʋɔnu amegbetɔwo katã ne fofoa ɖemɔ ne be woawɔ esia.
Kristotɔwo xɔ edzi se be ne ame aɖe xɔ edzi se be Yesu Kristo ye nye Mawu fe tenuvi la, amema àxɔ agbemavɔ eye ne wogaku eye wòɖii hã la, ne Yesu Kristo trɔ va ko la, amema ànɔ agbemavɔ le anyigba dzi. Nusi wole be amegbetɔ nanya ye nye be Yesu Kristo ɖeka ye nye mɔla, nyaatefe la kple agbela.
Nusiwo míenya tso Yesu ŋuti la tso Biblia la fe Nyanyuigbalẽ eneawo, si wo le Nubabla yeye la me. Ame geɖe siwo nyaa nu le Biblia la ŋuti, xɔ edzi se bena Yesu enye Yudatɔ, si tso Galelia la. Wo ga xɔe se hã bena eyae enye nufiala, atikewɔla kple dɔyɔla, amesi Yohannes Tsitadela la de tsi ta na, eye wo hee ɖe ati ŋu le Yerusalem, le nunɔla Pontio Pilaté te.
Nusrɔla ʋea ɖewo hã gblɔna bena Yesu ɖeke menɔ anyi le xexeame akpɔ o.
Kristotɔwo fe xɔse enye be Yesu enye Mesaya alo Xɔla si fe vava wogblɔ daɖi le Nubabla xoxo la me, eye bena éfɔ tso ku me le efe hehe ɖe ati ŋu megbe. Efe subɔlawo xɔe se be Yesu enye Mawu, vi la ŋutɔ, si va be yea na ɖeɖe amegbetɔwo, eye yea he wo va ye gbɔe. Kristotɔwo ga xɔe se bena ɖetugbui leafe ye dzii, eye efe agbe kple dɔwɔwɔwo katã na nyagblɔɖi siwo wogblɔ daɖi tso blema ke la, va eme. Wo ga xɔ edzi se bena Yesu ga trɔ yi dzifo, eye wo gale tɔtrɔ ge ava anyigbaa dzi zi eveliae.
Mɔsilemtɔwo kpɔa Yesu abe nyagblɔɖilawo dometɔ ɖeka ene. Wo me xɔe abe Mawu ŋutɔ alo via ene o. Wo me xɔ edzi se bena wo he Yesu ɖe ati ŋu eye wo ku o. Wo lɔ̃ bena Yesu yi dzifo eye wo le mɔkpɔm be aga trɔ ava ne xexeame yɔ fũ kple efe nuvɔ̃wo.


text:
SƆHƐWO BIANA BE
Viɖe Kae Makpɔ Tso Biblia Xexlẽ Me?—Akpa 2 Lia: Na Biblia Xexlẽ Navivi Nuwò
Sɔhɛ aɖe si ŋkɔe nye Will, gblɔ be: “Ate ŋu adze abe Biblia xexlẽ mevivia ame nu o ene, vevietɔ ne mènya mɔ nyuitɔ si nu nàxlẽe le o.”
Ðe nàdi be yeanya nu siwo nàte ŋu awɔ ale be Biblia xexlẽ navivi nuwòa? Nyati sia akpe ɖe ŋuwò.
Wɔ nu siwo ana nàkpɔ Ŋɔŋlɔawo me nyawo le susu me nyuie
Na nu si xlẽm nèle la nade dzi gbɔ na wò. Àte ŋu ate mɔnu siawo kpɔ:
Tia Biblia me ŋutinya aɖe si ŋu nàdi be yeasrɔ̃ nu tsoe. Ate ŋu anye nudzɔdzɔ aɖe si ŋu wofo nu tsoe le Biblia me alo ŋutinya aɖe si dze le Nyanyuigbalẽawo me, alo àte ŋu atia Biblia xexlẽ fe drama siwo le jw.org la dometɔ ɖeka.
Xlẽ ŋutinyaa. Àte ŋu axlẽe le ɖokuiwò si loo, alo be wò kple xɔ̃wòwo alo wò fometɔwo miaxlẽe ɖekae. Ame ɖeka ate ŋu anɔ nya siwo ku ɖe nudzɔdzɔa ŋu la xlẽm eye ame mamlɛawo nanɔ ame bubu siwo fo nu le nudzɔdzɔa me la fe nyawo xlẽm.
Àte ŋu ate nu siwo gbɔna la dometɔ aɖewo kpɔ:
Wɔ nudzɔdzɔ si xlẽm nèle la ŋuti nɔnɔmetatawo. Ta nu vovovowo nàtsɔ aɖe ɖoɖo si nu nuawo le dzɔdzɔm le ŋutinyaa me la fia. Ŋlɔ nu ɖe nutata ɖe sia ɖe te nàtsɔ aɖɔ nu si le edzi yim.
Ne èxlẽ nu tso nutefewɔla aɖe ŋu la, ŋlɔ nɔnɔme nyui si wòɖe fia kple nu siwo wòwɔ la ɖi, eye nàŋlɔ yayra siwo wòkpɔ la hã kpe ɖe eŋu.
Na ŋutinyaa nadze abe nyadzɔdzɔ aɖe ŋuti nyatakaka ene. Na ame vovovowo nagblɔ nudzɔdzɔa le mɔ vovovowo nu eye mia dometɔ aɖewo nawɔ ame siwo le nudzɔdzɔa me la fe wɔfewo, eye ame bubuwo hã nawɔ etefekpɔlawo fe wɔfewo eye miabia gbe wo.
Ne ame siwo le nudzɔdzɔa me la dometɔ aɖe ɖe afɔ gbegblẽ aɖe la, bu nu si adzɔ ne ɖe wòwɔ nu si sɔ hafi la ŋu. Esia fe kpɔɖeŋue nye ale si Petro gbe nu le Yesu gbɔ. (Marko 14:66-72) Aleke Petro ate ŋu awɔ nu si sɔ le nɔnɔme ma me hafi?
Ne edzro wò be nàte ŋutinyaŋɔŋlɔ hã kpɔ la, àte ŋu agbugbɔ aŋlɔ Biblia me ŋutinya aɖe wòanye drama. Na nu nyui siwo nèsrɔ̃ le ŋutinyaa me hã nadze le dramaa me.—Romatɔwo 15:4.
-
Ku nu me!
Ne ède ŋugble le nu si xlẽm nèle ŋu nyuie la, àte ŋu ake ɖe nufiame vevi siwo medze gaglãa o la ŋu. Le nyatefe me la, àte ŋu afɔ nufiame vevi aɖe tso nyakui ɖeka alo eve aɖewo siwo dze le Biblia me ŋutinya aɖe me la me.
Le kpɔɖeŋu me, tsɔ Mateo 28:7 sɔ kple Marko 16:7.
Le Marko fe ŋutinyaa me la, nu ka tae megblɔ ko be etefe madidi o, Yesu aɖe eɖokui afia nusrɔ̃lawo ko evɔ o, ke boŋ egblɔ kpee be aɖe eɖokui afia nusrɔ̃lawo “kple Petro”?
Kpekpeɖeŋu: Marko ŋutɔ mekpɔ nudzɔdzɔawo tefe o; anɔ eme be Petro ye gblɔ nu siwo dzɔ la nɛ.
Nufiame vevi si bè ɖe eme: Esi Petro se be Yesu gadi be yeakpɔ ye ake la, nu ka tae esia anya de dzi fo nɛ ŋutɔ? (Marko 14:66-72) Aleke Yesu ɖee fia be yenye xɔlɔ̃ vavã na Petro? Aleke nàte ŋu asrɔ̃ Yesu fe kpɔɖeŋu ahanye xɔlɔ̃ vavã na ame bubuwo?
Ne èxlẽ Ŋɔŋlɔawo le mɔ si ana nàkpɔ nudzɔdzɔawo nyuie le susu me nu eye nèku nu me tso nu si xlẽm nèle ŋu la, àse vivi na Biblia xexlẽ geɖe wu!


text:
SƆHƐWO BIANA BE
Nu Ka Tae Wòle Be Mado Gbe Ða?
Numekuku aɖe si wowɔ ɖee fia be, sɔhɛ siwo le Amerika 80 le 100 me doa gbe ɖa, gake 40 le 100 me koe doa gbe ɖa gbe sia gbe. Ðikeke mele eme o be wo dometɔ aɖewo anɔ susum be: ‘Nuwɔna dzro aɖe si nana ame fe dzi dzea eme koe gbedodoɖa nyea, alo eyi ŋgɔ ema?’
Nu kae nye gbedodoɖa?
Gbedodoɖae nye dzeɖoɖo ŋutɔŋutɔ kple nuwo katã Wɔla la. Bu nu si esia fia ŋu kpɔ! Yehowa de ŋgɔ wu amegbetɔwo le go ɖe sia ɖe me, ke hã “mele adzɔge tso mía dometɔ aɖeke gbɔ . . . o.” (Dɔwɔwɔwo 17:27) Le nyatefe me la, amekpekpe wɔnuku sia le Biblia me be: “Mite ɖe Mawu ŋu, eye ate ɖe mia ŋu.”—Yakobo 4:8.
Aleke nàwɔ ate ɖe Mawu ŋu?
Mɔ ɖeka si dzi nàtoe nye gbedodoɖa—mɔ sia dzie nàto aɖo dze kple Mawu.
Mɔ bubue nye Biblia sɔsrɔ̃—mɔ ma dzie Mawu tona foa nu na wò.
Kadodo sia tɔgbi—gbedodoɖa kple Biblia sɔsrɔ̃—ye akpe ɖe ŋuwò be xɔlɔ̃wɔwɔ kplikplikpli nanɔ wò kple Mawu dome.
“Nufofo kple Yehowa, si fia dzeɖoɖo kple Dzifoʋĩtɔ la, ye nye mɔnukpɔkpɔ gãtɔ siwo su amegbetɔwo si la dometɔ ɖeka.”—Jeremy.
“Ale si mele sesẽm le ɖokuinye me ŋutɔŋutɔ gbɔgblɔ na Yehowa nana mesena le ɖokuinye me be mete ɖe eŋu wu.”—Miranda.
Ðe Mawu ɖoa toa?
Ne èxɔ Mawu dzi se gɔ̃ hã—eye nèdoa gbe ɖa nɛ gɔ̃ hã la—ate ŋu asesẽ ɣeaɖewoɣi be nàka ɖe edzi be eɖoa to mí vavã. Ke hã, Biblia yɔ Yehowa be “Gbedodoɖasela.” (Psalmo 65:2) Ekpe mí gɔ̃ hã be ‘míadro míafe dzimaɖitsitsiwo katã ɖe ye dzi.’ Nu ka ta? ‘Elabena eléa be na mí.’—1 Petro 5:7.
Bu nya sia ŋu: Ðe nèdia ɣeyiɣi ɖoa dze kple xɔwò veviwo edziedzia? Àte ŋu aɖo dze kple Mawu hã nenema. Nɔ gbe dom ɖa nɛ edziedzi eye nànɔ efe ŋkɔ Yehowa zãm. (Psalmo 86:5-7; 88:9) Nyatefee, Biblia kpe wò be, ‘nɔ gbedodoɖa dzi ɣeawokatãɣi.’—1 Tesalonikatɔwo 5:17.
“Gbedodoɖa nye dzeɖoɖo le nye kple Fofonye si le dzifo la dome, si me megblɔa nye dzimenyawo katã nɛ le.”—Moises.
“Megblɔa nye dzimenya veviwo na Yehowa abe ale si ko magblɔ wo na nɔnye alo xɔ̃nye vevi ene.”—Karen.
Nu kawo ŋue mate ŋu ado gbe ɖa tsoe?
Biblia gblɔ be: “Le nu sia nu me la, mito gbedodoɖa kple kokofofo kpakple akpedada dzi miana Mawu nanya miafe dzimedidiwo.”—Filipitɔwo 4:6.
Ðe ema fia be esɔ be nàdo gbe ɖa tso wò kuxiwo ŋua? Ɛ̃! Le nyatefe me la, Biblia gblɔ be: “Dro wò agba ɖe Yehowa dzi, ekema alé wò ɖe te.”—Psalmo 55:22.
Gake wò gbedodoɖawo meganye wò kuxiwo ɖeɖe ko gbɔgblɔ na Mawu o. Ðetugbi aɖe si ŋkɔe nye Chantelle gblɔ be: “Nye kple Yehowa dome xɔlɔ̃wɔwɔ manye nyuitɔ ne kpekpeɖeŋu ko biam manɔ tso egbɔ ɣesiaɣi o. Mekpɔe be ele be mada akpe nɛ gbã, eye ele be nu siwo ta mada akpe nɛ ɖo la nasɔ gbɔ.”
Bu nya sia ŋu: Nu kawo tae nèdaa akpe ɖo le wò agbe me? Ðe nàte ŋu abu nu etɔ̃ aɖewo siwo tae nàda akpe na Yehowa ɖo egbea?
“Àte ŋu ado gbe ɖa ada akpe na Yehowa ɖe nu suetɔ, abe ne èkpɔ sefofo aɖe wònya kpɔ na wò ene, gɔ̃ hã ta.”—Anita.
“De ŋugble le Mawu fe nuwɔwɔ aɖe si wɔa nuku na wò alo mawunyakpukpui aɖe si wɔa dɔ ɖe dziwò ŋu eye nàda akpe na Yehowa ɖe eta.”—Brian.


text:
SƆHƐWO BIANA BE
Ke Atamkaka Be Yemadɔ Kple Ame Aɖeke O Negbe Ðe Yeɖe Srɔ̃ Hafi Ya Ðe?
Nu kae atamkaka sia lɔ ɖe eme?
Elɔ ŋugbedodo si woŋlɔ ɖe agbalẽ me alo esi wogblɔ kple nu be woafo asa na gbɔdɔdɔ va se ɖe esime woaɖe srɔ̃ hafi la ɖe eme.
Nuwɔna sia va xɔ ŋkɔ ŋutɔ le fe 1990-awo me esime Anyiehe Baptist-ha si le Amerika de ɖoɖo si nye “Lɔlɔ̃ Vavã Lalana” to me. Le ɖoɖo sia nu la, wowɔa Biblia me nyawo kple hatiwo fe ŋusẽkpɔɖeamedzi nyuiwo ŋu dɔ tsɔ dea dzi fo na sɔhɛwo be woafo asa na gomekpɔkpɔ le gbɔdɔdɔ me do ŋgɔ na srɔ̃ɖeɖe.
Wodze ɖoɖo sia tɔgbi bubu aɖe hã gɔme le esia emegbe. Le ɖoɖo yeye sia nu la, wona klosalosigɛ vavala siwo ka atam la be woatsɔ aɖo kpe edzi (ahatsɔ nɔ ŋku ɖom edzi) be yewomadɔ kple ame aɖeke o va se ɖe esime yewoɖe srɔ̃ hafi.
Ðe atamkaka sia le efe taɖodzinu gbɔ ɖoma?
Ŋuɖoɖoa anɔ te ɖe ame si nèbia dzi.
Le numekula siwo ŋkɔe nye Christine C. Kim kple Robert Rector fe nya nu la, “numekuku geɖewo ɖee fia be atamkaka be yemadɔ kple ame aɖeke o va se ɖe esime yeɖe srɔ̃ hafi na be sɔhɛ geɖewo he gbɔdɔdɔ ɖe megbe eye wòɖe sɔhɛwo fe gbɔdɔdɔ dzi kpɔtɔ.”
Le Guttmacher Numekuhabɔbɔ fe nyatakaka aɖe si wòɖe ɖe go nu la, “sɔhɛ siwo ‘ka atam sia’ hã kpɔa gome le gbɔdɔdɔ me ko abe ame siwo meka atam la o ene.”
Nu ka tae nyatakakawo meto mɔ ɖeka o?
Numekula aɖewo tsɔ atamkalawo sɔ kple ame siwo meka atam la o, eye hatsotso eve siawo fe susu ku ɖe gbɔdɔdɔ ŋu to vovo.
Numekula bubuwo hã tsɔ atamkalawo sɔ kple ame siwo meka atam la o, gake le ame siawo gome la, hatsotso eveawo fe susu le gbɔdɔdɔ ŋu wɔ ɖeka.
Nu kae numekuku mamlɛtɔ sia ɖe ɖe go? Ðɔkita Janet Rosenbaum, si nye sɔhɛwo fe lãmesẽnyawo ŋuti nunyala gblɔ be, le fe atɔ̃ megbe la, “vovototo aɖeke megava le atamkalawo kple ame siwo meka atam la o dome le gbɔdɔnyawo me o.”
Mɔnu si nyo wu
Susu nyui aɖe ŋutɔe le ame siwo de ɖoɖo sia to me si. Gake kuxiae nye be womefia nɔnɔme nyui siwo akpe ɖe atamkalaawo ŋu be woawɔ ɖe wofe atamkakaa dzi la wo o. Ðɔkita Rosenbaum gblɔ tso ame geɖe siwo kaa atam be yewomadɔ kple ame aɖeke o va se ɖe esime yewoɖe srɔ̃ la ŋuti be womeɖoe “le dzi me be yewoawɔ ɖe atamkaka la dzi o. Ele be amea ŋutɔ naɖoe le dzi me be yemadɔ kple ame aɖeke o hafi wòate ŋu afo asa na gbɔdɔdɔ, ke menye le ɖoɖo aɖe si wode to me ta o.”
Biblia de dzi fo na amewo be woaɖoe kplikpaa alea, menye be woaka atam le agbalẽ dzi alo agblɔe kple nu o, ke boŋ ekpena ɖe amewo ŋu wonaa “hehe wofe nugɔmeseseŋutetewo to wo zazã me, be woate ŋu ade vovo nyui kple vɔ̃ dome.” (Hebritɔwo 5:14) Le nyatefe me la, menye asafofo na dɔléle kple fufɔfɔ fe nya ko asafofo na gbɔdɔdɔ do ŋgɔ na srɔ̃ɖeɖe nye o, ke boŋ enye bubudede Mawu, ame si ɖo srɔ̃ɖeɖea anyi la hã ŋu.—Mateo 5:19; 19:4-6. Mɔfiame siwo le Biblia me la ɖea vi na mí. (Yesaya 48:17) Le nyatefe me la, ame sia ame, eɖanye fe kae wòxɔ o, ate ŋu aɖoe kplikpaa be yeawɔ ɖe Mawu fe sedede si nye be, “misi le gbɔdɔdɔ manɔsenu nu” la dzi. (1 Korintotɔwo 6:18) Ne wowɔe alea, eye wova ɖe srɔ̃ la, woase vivi le srɔ̃ɖeɖea me, evɔ womanɔ vɔvɔ̃m alo nu nava nɔ tetem ɖe wo dzi abe ale si wònɔna le ame siwo kpɔ gome le gbɔdɔdɔ me hafi va ɖe srɔ̃ gome zi geɖe la ene o.


text: 12 Eya ta esi ɖasefowo fe alilikpo gã sia gbegbe fo xlã mí ta la, mina míaɖe nu kpekpe sia nu kpekpe kple nu vɔ̃ si ɖea to ɖe mí bɔbɔe la ɖa,+ eye mina míatsɔ dzidodo anɔ duɖimekeke si woɖo na mí la dzi,+2 esi míafe ŋku le Yesu,+ si nye míafe xɔse fe Kplɔla Vevitɔ kple Ame si na míafe xɔse de blibo la ŋu tututu. Le dzidzɔ si wotsɔ ɖo eŋkume ta la, edo dzi kpe fuwɔameti* ŋuti fu, eye mebu ŋukpe ɖe naneke me o, eye wòbɔbɔ nɔ Mawu fe fiazikpui la fe ɖusime.+3 Ɛ̃, mibu ame si do dzi kpe nu vɔ̃ wɔlawo fe tsitretsiɖeŋunya+ si gblẽ nu le woawo ŋutɔwo ŋu fe fu la ŋu, ale be ɖeɖi nagate mia ŋu miana ta o.*+4 Le avu si wɔm miele kple nu vɔ̃ me la, miekpɔ ɖo afi si wòhiã be woakɔ miafe ʋu ɖi le haɖe o.5 Eye mieŋlɔ nuxlɔ̃ame si wona mi abe viwo ene la be keŋkeŋ, si nye: “Vinye, mègabu Yehowa* fe amehehe nu tsɛ o, eye ne eɖɔ wò ɖo la, dzi megaɖe le fowò o;6 elabena ame si Yehowa* lɔ̃na la, eyae wòhea to na, le nyatefe me la, ame sia ame si wòxɔ abe vi ene lae wòfona.”+7 Ehiã be miado dzi elabena enye mia ɖɔɖɔɖo* fe akpa aɖe. Ðe Mawu le nu wɔm ɖe mia ŋu abe viwo ene.+ Elabena vi kae li, si fofoa mehea to na o?+8 Ne ɖe womehe to sia na mi katã o la, anye ne miezu gbɔmeyaviwo, ke menye vi ŋutɔŋutɔwo o.9 Azɔ hã, míafe ŋutilãmefofowo hea to na mí, eye míedea bubu wo ŋu. Ekema ɖe míalɔ̃ faa abɔbɔ mía ɖokui na Fofo si tsɔ gbɔgbɔ dzi mí la, be míanɔ agbe oa?+10 Elabena woawo hea to na mí ɣeyiɣi kpui aɖe le ale si wokpɔ be enyo la nu, ke eya wɔnɛ le míafe viɖe ta, be míakpɔ gome le efe kɔkɔenyenye la me.+11 Nyatefee, míebua tohehe aɖeke fifia dzidzɔe o, ke veve boŋ; gake emegbe la, etsea dzɔdzɔenyenye fe ŋutifafaku na ame siwo wotsɔe na hehee la.12 Eya ta mido ŋusẽ asi siwo wɔ gblɔdɔɔ kple klo siwo gbɔdzɔ la,+13 eye miyi edzi mianɔ mɔ dzɔdzɔe ɖem na miafe afɔwo,+ ne nu si gli la nagaɖe ɖa le enu o, ke woada gbe le eŋu boŋ.14 Miyi edzi mianɔ ŋutifafa me kple amewo katã,+ eye miti kɔkɔenyenye yome,+ elabena eya manɔmee la, ame aɖeke makpɔ Afetɔ la o.15 Mikpɔ nyuie be Mawu fe amenuveve la nagage le ame aɖeke si o, ale be kè aɖeke si nye aɖi nagamie aɖe fu na mi, eye wòafo ɖi ame geɖewo o;+16 eye ame aɖeke naganye ame si fo eɖokui ɖe gbɔdɔdɔ manɔsenu* me alo ame si medea asixɔxɔ nu kɔkɔewo ŋu o, abe Esau, ame si tsɔ efe ŋgɔgbevinyenye na ɖe nuɖuɖu zi ɖeka ta la ene o.+17 Elabena mienyae be, emegbe esi wòdi be yeanyi yayra la dome la, wogbe; elabena togbɔ be etsɔ aɖatsiwo di vevie be woatrɔ susu ɖe ye ŋu hã la,+ medze edzi o.18 Elabena nu si gbɔ miete va la menye nu si ŋu woate ŋu aka asii o,+ menye dzo si le bibim vlavlavla,+ kple alilikpo dodo, kple viviti tsiɖitsiɖi, kple ahom,+19 kple kpẽ fe ɖiɖi+ kpakple nyawo fe ɖiɖi,+ esi tututu ameawo se heɖe kuku be woagagblɔ nya aɖeke akpee na yewo o la o.+20 Elabena womete ŋu nɔ te ɖe sedede la nu o, se lae nye: “Ne lã aɖe gɔ̃ hã ka toa ŋu la, woafu kpee.”+21 Eye nukpɔkpɔ la ɖi vɔvɔ̃ ale gbegbe be Mose gblɔ be: “Mele vɔvɔ̃m hele fofom kpakpakpa.”+22 Ke nu si gbɔ miawo ya miete va lae nye Zion To+ kple Mawu gbagbe la fe du, dzifo Yerusalem,+ kple mawudɔla akpeakpewo23 fe takpekpe gã,+ kple ŋgɔgbevi siwo fe ŋkɔwo woŋlɔ ɖe dzifowo la fe hame, kple Mawu, si nye amewo katã fe Ʋɔnudrɔ̃la,+ kple ame dzɔdzɔe siwo wowɔ bliboe+ la fe agbe si dzi gbɔgbɔa+ kpɔ ŋusẽ ɖo,24 kple Yesu si nye nubabla yeye+ fe domenɔla,+ kpakple ʋu si wohlẽ, si foa nu nyuie wu Abel fe ʋu.+25 Mikpɔ nyuie be miagagbe toɖoɖo* ame si le nu fom la o. Elabena ne ame siwo gbe toɖoɖo ame si tsɔ Mawu fe nya xlɔ̃ nu wo le anyigba dzi la mete ŋu si le tohehe nu o la, ekema aleke míawo míawɔ asi le ame si le nu fom na mí tso dzifo la nui!+26 Ɣemaɣi la, efe gbe ʋuʋu anyigba,+ gake azɔ edo ŋugbe be: “Egasusɔ zi ɖeka, eye menye anyigba ɖeɖe koe maʋuʋu o, ke dzifo hãe.”+27 Ke nyagbɔgblɔ “egasusɔ zi ɖeka” la fia nu siwo ʋuʋum wole—si nye nu siwo wowɔ—la ɖeɖe ɖa, ale be nu siwo womeʋuʋu o la natsi anyi.28 Esi Fiaɖufe si womate ŋu aʋuʋu o lae míaxɔ ta la, mina míayi edzi ana efe amenuveve nanɔ mía dzi be míate ŋu awɔ subɔsubɔdɔ kɔkɔe na Mawu wòadze eŋu le mawuvɔvɔ̃ kple bubu deto me.29 Elabena mía Mawu la nye dzo si fiãa nu hã.+


text: 9 Le ɣeyiɣi aɖe megbe la, Abimelek,+ Yerubaal vi, yi Sekem le nyruiawo gbɔ, eye wògblɔ na wo kple tɔgbuia fe fome blibo* la be:2 “Meɖe kuku, mibia Sekem kplɔlawo* katã be: ‘Kae nyo na mi wu, be Yerubaal+ viŋutsu blaadreawo katã naɖu fia ɖe mia dzi loo alo be ŋutsu ɖeka ko naɖu fia ɖe mia dzi? Eye miɖo ŋku edzi be nye la miawo ŋutɔ miafe fu kple ŋutilãe menye.’”*3 Eya ta nyruiawo gblɔ nya siawo katã na Sekem kplɔlawo ɖe enu, ale wofe dzi trɔ ɖe Abimelek ŋu be yewoadze eyome, elabena wogblɔ be: “Míawo ŋutɔwo mía nɔvie.”4 Eya ta woɖe klosalo blaadre tso Baal-Berit+ fe trɔ̃xɔ* me nɛ, eye Abimelek tsɔe di kuviatɔwo kple gbevuwo be woanɔ ye ŋu.5 Emegbe eyi fofoa fe me le Ofra,+ eye wòwu nɔviaŋutsu+ siwo nye Yerubaal viŋutsu blaadreawo ɖe kpe ɖeka dzi. Yotam, si nye Yerubaal viŋutsu ɖevitɔ la koe tsi agbe, elabena eɣla eɖokui.6 Eye Sekem kplɔlawo kple Bet-Milo nɔlawo katã va fo fu, eye wotsɔ Abimelek ɖo fiae+ le ati gã la gbɔ le sɔti si le Sekem la gbɔ.7 Esi wogblɔe na Yotam la, enumake eyi ɖatɔ ɖe Gerizim To+ la tame, eye wòdo ɣli sesĩe gblɔ na wo be: “Miɖo tom, mi Sekem kplɔlawo, ne Mawu naɖo to mi:8 “Gbe ɖeka atiwo yi be yewoaɖo* fia ɖe yewo nu. Eya ta wogblɔ na amiti be: ‘Ðu fia ɖe mía dzi.’+9 Ke amiti gblɔ na wo be: ‘Ðe maɖe asi le nye ami* si wozãna tsɔ kafua Mawu kple amegbetɔwo la ŋu ayi aɖanɔ ya fom le ati bubuwo tamea?’10 Eye atiawo gblɔ na gboti be: ‘Va ɖu fia ɖe mía dzi.’11 Ke gboti gblɔ na wo be: ‘Ðe magblẽ nye vivi kple nye kutsetse nyui la ɖi ayi aɖanɔ ya fom le ati bubuwo tamea?’12 Emegbe atiawo gblɔ na wainka be: ‘Va ɖu fia ɖe mía dzi.’13 Wainka ɖo eŋu na wo be: ‘Ðe magblẽ nye wain yeye, si doa dzidzɔ na Mawu kple amegbetɔwo la ɖi ayi aɖanɔ ya fom le atiwo tamea?’14 Mlɔeba atiawo katã gblɔ na ŋuve be: ‘Va ɖu fia ɖe mía dzi.’+15 Ŋuve ɖo eŋu na atiawo be: ‘Ne nyatefee wònye be miebe yewoasi ami nam ne maɖu fia ɖe mia dzi la, ekema miva be ɖe nye vɔvɔli te. Ke ne menye nenema o la, ekema dzo nedo tso ŋuve me wòafiã Lebanon fe sedertiwo.’16 “Azɔ nutefe kple nu dzeamee wònye miewɔ be mietsɔ Abimelek ɖo fiaea?+ Eye nyui wònye miewɔ na Yerubaal kple efe afe la? Eye ɖe mieɖo etefe nɛ abe ale si wòdze nɛ enea?17 Esi fofonye wɔ aʋa na mi la,+ etsɔ efe agbe* de afɔku me heɖe mi tso Midiantɔwo si me.+18 Gake egbe la, mietso ɖe fofonye fe afe la ŋu, eye miewu viaŋutsu blaadre sɔŋ ɖe kpe ɖeka dzi.+ Eye mietsɔ Abimelek, efe kosi fe vi,+ ɖo fiae ɖe Sekem kplɔlawo nu le esi wònye mia nɔvi ta.19 Ɛ̃, ne nutefe kple nu dzeamee wònye miewɔ ɖe Yerubaal kple efe afea ŋu egbe la, ekema mikpɔ dzidzɔ ɖe Abimelek ŋu, eye eya hã nekpɔ dzidzɔ ɖe mia ŋu.20 Ke ne menye nenemae o la, ekema dzo nedo tso Abimelek me ne wòafiã Sekem kplɔlawo kple Bet-Milo,+ eye dzo nedo tso Sekem kplɔlawo kple Bet-Milo me ne wòafiã Abimelek.”+21 Eye Yotam+ si yi Beer ɖanɔ afi ma le nɔvia Abimelek ta.22 Abimelek ɖu fia ɖe Israel dzi fe etɔ̃.23 Eye Mawu na fuléle* ɖo Abimelek kple Sekem kplɔlawo dome, eye wotrɔ Abimelek to eme.24 Esia dzɔ ale be woabia ŋuta si wosẽ le Yerubaal viŋutsu blaadreawo ŋu la fe hlɔ̃, ne wofe ʋu nava wo nɔvi Abimelek dzi le wo wuwu ta,+ kple Sekem kplɔlawo dzi le esi wokpe ɖe eŋu wòwu nɔviawo ta.25 Eya ta Sekem kplɔlawo ɖe amewo wode xa ɖe towo dzi ɖe eŋu, eye wodaa adzo ame sia ame si va toa wo gbɔ le mɔ ma dzi. Eye wova gblɔe na Abimelek.26 Eye Gaal, Ebed vi, kple nɔviawo va Sekem,+ eye Sekem kplɔlawo ɖo ŋu ɖe eŋu.27 Woyi agblewo me ɖaxa wofe waintsetsewo, wofiã wo tsɔ wɔ wain, eye woɖu azã, emegbe wova wofe mawu la fe me,+ woɖu nu no nu, eye wodo ɖiŋu na Abimelek.28 Emegbe Gaal, Ebed vi gblɔ be: “Ame kae nye Abimelek, eye ame kae nye Sekem, ne míasubɔe? Ðe menye eyae nye Yerubaal+ vi, eye Zebul nye efe dumegã oa? Misubɔ Hamor, Sekem fofo, fe amewo boŋ! Ke nu ka tae míasubɔe ɖo?29 Ne ɖe dukɔ sia le nye kpɔkplɔ te la, anye ne meɖe Abimelek le zi dzi.” Eye wògblɔ na Abimelek be: “Dzi wò aʋakɔ ɖe edzi, eye nàdo va kpem.”30 Esi dumegã Zebul se Gaal, Ebed vi, fe nyawo la, dzi kui vevie.31 Eya ta edɔ amewo le adzame* ɖo ɖe Abimelek gbɔ be woagblɔ nɛ be: “Kpɔ ɖa! Gaal, Ebed vi, kple nɔviawo va Sekem, eye wole to gblẽm na dua be woatso ɖe ŋuwò.32 Eya ta wò kple wò amewo miva le zã me, ne miade xa ɖe gbe me.33 Ne ŋu ke eye ɣe nya dze ko la, tso kaba nàdze dua dzi; eye ne Gaal kple eŋumewo ho ɖe ŋuwò la, wɔ nu sia nu si nàte ŋui ne nàɖu edzi.”*34 Ale Abimelek kple ame siwo katã le eŋu la fɔ zã, eye wole aʋalɔgo ene me va de xa ɖe Sekem dua ŋu.35 Esi Gaal, Ebed vi, do va tɔ ɖe dua fe agbo nu la, Abimelek kple ame siwo le eŋu la tso le afi si wode xa ɖo.36 Esi Gaal kpɔ ameawo la, egblɔ na Zebul be: “Kpɔ ɖa! Amewo ɖi tso toawo dzi gbɔna.” Ke Zebul gblɔ nɛ be: “Towo fe vɔvɔli kpɔm nèle be amewoe.”37 Emegbe Gaal gagblɔ be: “Kpɔ ɖa! Amewo ɖi tso anyigba la fe kɔkɔfe gbɔna, eye aʋalɔgo ɖeka to Meonenim* fe ati gã gbɔ mɔ gbɔna.”38 Eye Zebul ɖo eŋu nɛ be: “Menye wòe ɖi nu me be: ‘Ame kae nye Abimelek, ne míasubɔe?’+ hã oa? Alo menye ame siawoe nègbe oa? Ho azɔ nàyi aɖakpe aʋa kpli wo.”39 Eya ta Gaal dze Sekem kplɔlawo ŋgɔ woyi ɖawɔ aʋa kple Abimelek.40 Abimelek nyae ɖe nu, eye Gaal si le enu, eye wowu ame geɖe kɔ ɖi va se ɖe keke dugbo la nu ke.41 Eye Abimelek tsi Aruma, ke Zebul+ nya Gaal kple nɔviawo ɖa le Sekem.42 Le ŋufɔke la, ameawo do go yi agble, eye ame aɖewo va gblɔe na Abimelek.43 Ale wòkplɔ efe ameawo, ema wo ɖe aʋalɔgo etɔ̃ me, eye wòde xa ɖe gbe me. Esi wòkpɔ be ameawo le dodom tso dua me la, edze wo dzi eye wòwu wo.44 Abimelek kple aʋalɔgo si le eŋu la wɔ kaba yi ɖatɔ ɖe dugbo la nu, eye aʋalɔgo eve dze ame siwo katã le agble la dzi, eye wowu wo.45 Abimelek wɔ aʋa kple dua ŋkeke ma katã, eye wòxɔ dua. Ewu emenɔlawo, eye wògbã dua+ hewu dze ɖe edzi.46 Esi kplɔla siwo katã le Sekem mɔ́ la me se nya sia la, enumake woyi ɖe El-Berit+ fe afe* fe xɔ tamegoba* la me.47 Esi wova gblɔe na Abimelek be kplɔla siwo le Sekem mɔ́ la me va fo fu la,48 Abimelek kple ame siwo katã le eŋu la yi Zalmon To la dzi. Eye Abimelek tsɔ fía lã atilɔ tsɔ ɖo abɔta. Egblɔ na eŋumewo be: “Nu si mewɔ miekpɔ la, netsɔ, miawo hã miawɔe nenema!”49 Eya ta ameawo katã lã atilɔ hedze Abimelek yome. Eye wotsɔ atilɔawo va kɔ ɖe xɔ tamegoba la ŋu, eye wotɔ dzo xɔa ɖe wo dzi. Ale Sekem mɔ́ me nɔlawo katã hã ku; woanɔ ŋutsu kple nyɔnu akpe ɖeka.50 Eye Abimelek ho yi Tebez; eɖe to ɖe Tebez eye wòxɔe.51 Ke mɔ́ sesẽ aɖe le dua titina, eye dua me tɔwo katã, ŋutsuwo kple nyɔnuwo kple dumegãwo katã si yi afi ma. Wodo ʋɔa ɖe wo ɖokuiwo nu, eye wolia mɔ́ sesẽ la yi etame.52 Eye Abimelek yi mɔ́ sesẽ la gbɔ ɖadze aʋa ɖe eŋu. Eva mɔ́ sesẽ la fe mɔnu be yeatɔ dzoe.53 Ke nyɔnu aɖe ɖe asi le tévi ŋu tso dzi wòva dze ta na Abimelek, eye wògbã ta nɛ.+54 Eya ta eyɔ efe adekplɔvi gblɔ nɛ be: “Ðe wò yi ne nàwum, ne womagagblɔ le ŋunye be: ‘Nyɔnue wui’ o.” Enumake efe adekplɔvi la fo yi ɖee wòku.55 Esi Israel ŋutsuwo kpɔ be Abimelek ku la, wo katã wotrɔ yi wofe afewo me.56 Ale Mawu ɖo vɔ̃ si Abimelek wɔ ɖe fofoa ŋu hewu nɔviaŋutsu blaadreawo tefe nɛ.+57 Eye Mawu he vɔ̃ siwo katã Sekem ŋutsuwo hã wɔ va woawo ŋutɔwo fe ta dzi. Ale Yotam,+ Yerubaal+ vi, fe fifodea ɖi wo ŋu.


text: 4 Ke le Ehud fe ku megbe la, Israel-viwo gawɔ nu si nye vɔ̃ le Yehowa ŋkume.+2 Eya ta Yehowa tsɔ wo dzra na Kanaan-fia+ Yabin, si ɖu fia le Hazor. Efe aʋafiae nye Sisera, ame si nɔ dukɔwo fe Haroset.*+3 Israel-viwo do ɣli na Yehowa,+ elabena aʋatasiaɖam siwo fe afɔtiwo ŋu lãnuwo le*+ alafa asieke le Yabin si, eye wòte Israel-viwo+ ɖe anyi vevie fe blaeve sɔŋ.4 Ke nyɔnunyagblɔɖila+ Debora, Lapidot srɔ̃, nɔ ʋɔnu drɔ̃m Israel ɣemaɣi.5 Enɔa Debora fe deti te le Rama+ kple Betel+ dome le Efrayim tonuto la me; eye Israel-viwo yia egbɔ wòdrɔ̃a ʋɔnu na wo.6 Edɔ woyi ɖayɔ Barak,+ Abinoam vi, tso Kedes-Naftali+ vɛ, eye wògblɔ nɛ be: “Ðe Yehowa, Israel fe Mawu la, mede se oa? ‘Ho yi* Tabor To la dzi, nàɖe ame akpe ewo tso Naftali viwo kple Zebulon viwo dome kpe ɖe ɖokuiwò ŋu.7 Makplɔ Sisera, Yabin fe aʋafia kple efe aʋatasiaɖamwo kpakple efe aʋakɔ la vɛ na wò le Kison-tɔsisi*+ la nu, eye matsɔe ade asi na wò.’”+8 Ke Barak gblɔ nɛ be: “Ne àyi kplim la, ekema mayi; ke ne màyi kplim o la, nye hã nyemayi o.”9 Eɖo eŋu be: “Mayi kpli wò godoo. Ke hã, aʋa si kpe ge miele la fe bubu mava na wò o, elabena nyɔnu aɖe si mee Yehowa atsɔ Sisera+ ade.” Ale Debora tso yi Kedes+ kpe ɖe Barak ŋu.10 Barak yɔ Zebulon kple Naftali+ va fo fu ɖe Kedes, eye ŋutsu akpe ewo dze eyome. Debora hã yi kplii.11 Edzɔ be Kenitɔ Heber dzo le Kenitɔ+ siwo nye Mose to+ Hobab fe dzidzimeviwo gbɔ, eye wòva tu efe agbadɔ ɖe ati gã la xa le Zaananim le Kedes.12 Wova gblɔ na Sisera be Barak, Abinoam vi, yi Tabor To+ la dzi.13 Enumake Sisera fo efe aʋatasiaɖamwo katã—aʋatasiaɖam siwo fe afɔtiwo ŋu lãnuwo le* alafa asieke—kple efe aʋakɔ blibo la nu fu tso dukɔwo fe Haroset, eye woho yi Kison-tɔsisi*+ la nu.14 Azɔ Debora gblɔ na Barak be: “Tso, elabena egbee Yehowa atsɔ Sisera ade asi na wò. Ðe Yehowa medze ŋgɔwò oa?” Ale Barak ɖi tso Tabor To la dzi, eye ŋutsu akpe ewoawo dze eyome.15 Eye Yehowa tsɔ yi de tɔtɔ+ Sisera kple efe aʋatasiaɖamwo katã kple aʋakɔ blibo la katã dome le Barak ŋgɔ. Mlɔeba Sisera ɖi le efe tasiaɖam la me heto afɔ si.16 Barak nya aʋatasiaɖamawo kple aʋakɔ la ɖe nu va se ɖe dukɔwo fe Haroset ke. Ale Sisera fe aʋakɔ blibo la tsi yi nu; wo dometɔ ɖeka hɔ̃ hã mekpɔtɔ o.+17 Ke Sisera to afɔ si yi nyɔnu aɖe si ŋkɔe nye Yael,+ Kenitɔ Heber+ srɔ̃ fe agbadɔ gbɔ, elabena ŋutifafa le Hazor-fia Yabin+ kple Kenitɔ Heber fe afe la dome.18 Eye Yael do yi ɖakpe Sisera gblɔ nɛ be: “Nye afetɔ, ge ɖe eme, va dze gbɔnye. Mègavɔ̃ o.” Eya ta eyi efe agbadɔ la me, eye wòtsyɔ kuntru nɛ.19 Eye wògblɔ na nyɔnua be: “Meɖe kuku, na tsi vi aɖem mano, elabena tsikɔ le wuyem.” Eya ta eʋu lãgbalẽgolo si me notsi le, eye wòna ɖee wòno,+ emegbe wògatsɔ kuntru la tsyɔ nɛ.20 Egblɔ nɛ be: “Yi ɖatɔ ɖe agbadɔ la nu, eye ne ame aɖe va bia wò be: ‘Ŋutsu aɖe le afi sia?’ hã la, gblɔ be: ‘Ao!’”21 Ke Yael, Heber srɔ̃ tsɔ agbadɔtsyoti kple zu ɖe asi. Eye esi ɖeɖi te Sisera ŋu belibeli wòyi alɔ̃ me ʋĩi la, ete ɖe eŋu dzaa eye wòfo tsyoti la ɖe tonu nɛ hefoe wòdo ɖe anyigba, ale wòku.+22 Barak ti Sisera yome yi afi ma, eye Yael do yi ɖakpee hegblɔ nɛ be: “Va mafia ame si dim nèle la wò.” Ale eya kplii woge ɖe eme, eye wòkpɔ Sisera wòku ɖi, tsyoti la fo ɖe tonu nɛ.23 Ale Mawu bɔbɔ Kanaan-fia Yabin ɖe anyi le Israel-viwo ŋkume gbe ma gbe.+24 Eye Israel-viwo fe asi nɔ sesẽm ɖe Kanaan-fia+ Yabin dzi va se ɖe esime wotsrɔ̃ Kanaan-fia+ Yabin ɖa keŋkeŋ.


text:
Nudzɔdzɔ si nye elektrikŋusẽ fe ʋuʋu. Faraday fe se – Ewe
Michael Faraday kple Joseph Henry ye ke ɖe elektrikŋusẽ fe ʋuʋu fe nudzɔdzɔa ŋu, dodokpɔ gbãtɔ si te gbe ɖe elektrikŋusẽ fe ʋuʋu fe nudzɔdzɔ dzi fe emetsonuwo le fe 1931 me to Faraday ta. Elektrikŋusẽ fe ʋuʋu fe nudzɔdzɔa nye elektrikŋusẽ fe ʋuʋu si wodo ɖe ŋgɔ kple elektrikŋusẽ si wodo ɖe ŋgɔ fe dzedzeme le nutome si magnet fe ʋuʋu si trɔna le ɣeyiɣi me tso me. Dodokpɔ bɔbɔe aɖe si ɖe nudzɔdzɔa fia la dze le nɔnɔmetata 1. Míekpɔ coil le efe nuwufewo si míetsɔa miliammeter doa ka kplii wòwɔa nutome sue si wotu. Míetsɔa magnet aɖe vaa nutome sue sia gbɔ. Ne magnet la le gbɔɖemefe la, ammeter la mefiaa elektrikŋusẽ aɖeke o. Ne wotsɔ magnet la yi ŋgɔ kple megbe le coil la fe tɔtrɔwo dome la, ammeter la fe aŋea trana si fia be elektrikŋusẽ aɖe si woyɔna be induced current si fia be ɖoɖo sia (coil + magnet) wɔa nu abe elektrik-ŋusẽnamɔ̃ ene la le coil fe nutome la me si dzena si woyɔna be elektrikmɔ̃ siwo wotsɔa elektrikŋusẽ foa nui.
Lenz fe dziɖuɖua
Afisi elektrikŋusẽ si wodona le la fe mɔfiame do fome kple magnet la fe ʋuʋu kple alesi magnet la fe atikpowo le ŋgɔgbe ɖo ta coil la gbɔ. Woyɔa se si dea dzesi afisi elektrikŋusẽ si wodona kple elektrikŋusẽ si wodo ɖe ŋgɔ la ɖona la be Lenz fe se eye wogblɔe ale: gɔmesese si le elektrikŋusẽ si wodo ɖe ŋgɔ kple elektrikŋusẽ si wodo ɖa la ŋu ale gbegbe be wotsia tre ɖe magnetŋusẽ si wodo ɖe ŋgɔ fe tɔtrɔ ŋu (si nye nusi gbɔ nudzɔdzɔa tso). Lenz fe sea zazã na dodokpɔ si ŋu wofo nu tsoe le Nɔnɔmetata 1 me la dze le ete. Le nɔnɔmetata 2 lia me la, magnet la gena ɖe eme kple N-ti si le coil fe tɔtrɔwo dome. Inductive magnetic field B inductor la le miame eye wòna flux si le dzidzim ɖe edzi to coil la me. Le Lenz fe se nu la, ele be magnet-ŋusẽ B si wodo ɖa si wodo ɖa la nana ʋuʋudedi aɖe natsi tre ɖe dzidziɖedzi sia ŋu, si fia be wòanɔ mɔ si to vovo na nusi wotsɔ fo fui B. Eyata ele be elektrikŋusẽ si wodo ɖe ŋgɔ to coil la me fe mɔfiame nanɔ esi be wòana B si wodo ɖe ŋgɔ natsi tre ɖe B inductor fe dzidziɖedzi ŋu.
Magnet la ge ɖe eme
Nɔnɔmetata 2 lia
Magnet Wheel of Emotions – NYAWO ƑE ŊKƆŊLƆÐI
Dzimaɖitsitsi, xɔdzo, vɔvɔ̃, vɔvɔ̃, dzidzifoame, xɔdzo, dziɖeleamefo, tɔtɔ, nukutɔe, bubudedeameŋu, didi vevie, ŋusẽtɔ, ablɔɖe, dzidzɔkpɔkpɔ, modzakaɖeɖe, modzakaɖeɖe, ŋuʋaʋã, FEFEWƆLA, ƲUƲU, ƲUƲU, AMEMAÐEMAÐE, AMEMAÐEMAÐE, ÐEÐEÐEŊUTI, GBƆGBƆ, ƑUƑOƑO, LOWER, VULNERABLE, POWERLESS, VICIMATED, IGNORED, SHAMEFUL, REMOVAL, HESITATIVE, HATEFUL Gbugbɔ, DZIDZƆ, DZIDZƆ, FU, WOHE, RESENTINS, DZIKU, DZIKU, NU GBƆGBƆ, RESENTINS, ŊUƲUƲU, MAKAÐEÐE O, WOGBLẼ, GBƆ̃, WOTSƆ NU, WOÐE NU GBƆ O, WOÐE NU GBƆ O, WOTSƆ NU GBƆ , DZEDZE, Dzidzɔkpɔkpɔ, Dzidzɔkpɔkpɔ, Ðetsɔleme, Dada, Lɔlɔ̃ ɖe edzi, Ŋusẽtɔ, Ŋutifafa, Kplɔ̃, Mɔkpɔkpɔbuɖeame, Kuviatɔ, Longy, Blanuiléle, Mɔkpɔkpɔbuɖeame, Gblẽe ɖi, Fɔɖiɖi, Ƒo asa na, Vɔvɔ̃, Dziɖeleamefo, Meda asi ɖe edzi o, Amemabumabu, BE, WODO ŊU, WODE NU GBƆGBƆ, UMI ABA, WOGBƆ, NYATI, KAKAÐEÐEŊU, MƆDZƆDZƆME, VƆVƆ̃, VƆVƆ̃, NU KPƆKPƆ, DZƆDZƆ, NU KPƆKPƆ, MƆLƆ̃ NU O, Dziku
STICKER FOR SALE Magnet Seselelãmewo fe Keke
Wheel Of Emotions Magnet – WORD LIST
WORRIED, OVERWHELMED, FRIGHTENED, TERRIFIED, SHOCKED, DISMAYED, DISILLUSIONED, PERPLEXED, ASTONISHED, AWE, EAGER, ENERGETIC, LIBERATED, ECSTATIC, AMUSED, INQUISITIVE, IMPORTANT, CONFIDENT, RESPECTED, FULFILLED, COURAGEOUS, PROVOCATIVE, LOVING, HOPEFUL, SENSITIVE, PLAYFUL, OPEN, INSPIRED, INDIFERENT, APATHETIC, ISOLATED, ABANDONED, EMPTY, INFERIOR, VULNERABLE, POWERLESS, VICTIMIZED, IGNORED, ASHAMED, REMORSEFUL, HESITANT, AVERSION, DETESTABLE, REVULSION, REVOLTED, REPUGNANT, LOATHING, SARCASTIC, SKEPTICAL, SUSPICIOUS, WITHDRAWN, IRRITATED, INFURIATED, HOSTILE, PROVOKED, ENRAGED, FURIOUS, VIOLATED, RESENTFUL, JEALOUS, INSECURE, DEVASTATED, EMBARRASSED, RIDICULED, DISRESPECTED, ALIENATED, INADEQUATE, INSIGNIFICANT, WORTHLESS, INFERIOR, INADEQUATE, STARTLED, CONFUSED, AMAZED, EXCITED, JOYFUL, INTERESTED, PROUD, ACCEPTED, POWERFUL, PEACEFUL, INTIMATE, OPTIMISTIC, BORED, LONLEY, DEPRESSED, DESPAIR, ABANDONED, GUILTY, AVOIDANCE, AWFUL, DISAPPOINTED, DISAPPROVAL, CRITICAL, DISTANT, FRUSTRATED, AGGRESSIVE, MAD, HATEFUL, THATEFUL, THREATENED, HURT, HUMILIATED, REJECTED, SUBMISSIVE, INSECURE, ANXIOUS, SCARED, FEAR, SURPRISE, HAPPY, SAD, DISGUST, ANGER


text:
Agbenɔnɔ Le Paradiso Si Woagbugbɔ Aɖo Anyi Me
Agbenɔnɔ Le Paradiso Si Woagbugbɔ Aɖo Anyi Me
YESU ɖee fia kakaɖedzitɔe be ame siwo ku la agava nɔ agbe ake, eye wòna efe nusrɔ̃lawo nya be esia ava eme godoo. Egblɔ na wo be: “Le nuwo gbugbɔgawɔ me [la, míanyi] agbe mavɔ dome.” Esi Yesu gblɔ be “le nuwo gbugbɔgawɔ me” la, nu kae wòwɔnɛ?—Mateo 19:25-29.
Le Biblia ŋlɔla Luka fe nuŋlɔɖi si ku ɖe nya ma ke ŋu fe nya nu la, Yesu gblɔ be yefe nusrɔ̃lawo akpɔ “agbe mavɔ le nuɖoanyi si gbɔna la me.” (Luka 18:28-30) Nu ka tae Biblia tsɔ “nuɖoanyi si gbɔna la” sɔ kple “nuwo gbugbɔgawɔ” ɖo?
Edze fãa be esia nye gbetete ɖe edzi be Yehowa Mawu akpɔ egbɔ be tameɖoɖo si le ye si na amefomea tso gɔmedzedzea me be woase vivi le agbe tegbee nɔnɔ le paradiso me le anyigba dzi la ava eme. Woana amegbetɔwo nade blibo abe ale si Adam kple Eva nɔ do ŋgɔ na wofe nu vɔ̃ wɔwɔ ene. Eya ta ‘le nuɖoanyi si gbɔna me’ la, ‘woagbugbɔ awɔ’ Paradiso la abe ale si wònɔ le Eden bɔa me ene.
Ale Si Woagbugbɔ Paradiso La Awɔ
Esime Yesu nɔ anyigba dzi la, efia eyomedzelawo be woado gbe ɖa tso dɔwɔnu si dzi Mawu ato agbugbɔ ana dzɔdzɔenyenye naxɔ anyigba la katã dzi la ŋu. Yesu gblɔ be míado gbe ɖa be: “Wò fiaɖufe nava. Wò lɔlɔ̃nu nava eme le dzifo, kple anyigba dzi hã.” (Mateo 6:10) Mawu ɖo Via be wòanye Fiaɖufe sia, si dzi woato akpɔ egbɔ be tame si Mawu ɖo be anyigba la katã nazu Paradiso nava eme la, fe dziɖulae.
Biblia gblɔ tso Ame si Mawu ɖo Dziɖulae ŋu be: “Wodzi vi na mí, eye wona ŋutsuvi mí, dziɖuɖu le abɔta nɛ, eye wotsɔ ŋkɔ nɛ be: . . . ŋutifafafia, ne efe dziɖuɖu nakeke ta, eye sefeɖo manɔe na ŋutifafa le . . . efe fiaɖufe la me o.” (Yesaya 9:5, 6) Gake alekee “dziɖuɖu” sia akpɔ egbɔ be woawɔ Mawu fe lɔlɔ̃nu?
Biblia ɖo eŋu be: “Le fia mawo ŋɔli la dzifo fe Mawu la aɖo fiaɖufe aɖe [dziɖuɖu la] anyi, si matsrɔ̃ gbeɖegbeɖe o, eye efe fiaɖufe mayi ɖe dukɔ bubu aɖeke si me o; agbã fiaɖufe mawo katã, eye wòagblẽ wo, ke eya ŋutɔ anɔ anyi tegbee.”—Daniel 2:44.
Na míade ŋugble tso ale si nuwo anɔ le anyigba dzi ne wogbugbɔ ɖo Paradisoa anyi, ɛ̃, “le nuwo gbugbɔgawɔ me,” esime Mawu fe Vi la anɔ efe ŋusẽa ŋu dɔ wɔm abe ‘Dziɖula’ ene le Fofoa fe Fiaɖufe la me ŋu kpɔ.
Ne paradisoa xɔ anyigbaa fe afi sia afi eye ame sia ame lɔ̃a Mawu heɖea lɔlɔ̃ fiaa ehavi amegbetɔwo la, aleke wòado dzidzɔ na amee nye esi! (Mateo 22:37-39) Àte ŋu aka ɖe edzi be ŋugbe siwo katã Mawu do la ava eme ɣemaɣi. Mawu gblɔ be: “Megblɔ nya, eye mana wòava eme hã.”—Yesaya 46:11.
Ke hã, nu geɖe li wòhiã be nàganya tso Yehowa Mawu kple xexe yeye si ŋugbe wòdo la ŋu. Le kpɔɖeŋu me, kpeɖodzi kawoe li be xexe yeye sia tu afe? Aleke Mawu fe Fiaɖufea ava xɔ ɖe dziɖuɖu siwo katã le anyigba dzi la tefe? Eye nu kawoe adzɔ si awɔe be nu sia nava eme? Adzɔ dzi na Yehowa Ðasefowo be yewoakpe ɖe ŋuwò nàkpɔ ŋuɖoɖo na biabia siawo. Kpɔ magazine sia fe axa 32 lia hena nyatakaka bubuwo.
Ƒe gbogbo siwo amegbetɔwo tsɔ nɔ mɔ kpɔm na dzɔdzɔenyenye fe xexe yeyea la awu enu kpuie. Amefomea me tɔ akpa gãtɔ siwo ku la matsi ku me ɖikaa o. Menye ɖeko wòanya wɔ be woagava nɔ agbe ake o—Mawu fe lɔlɔ̃nue wònye. Ame siwo ku la agava nɔ agbe ake ŋutɔŋutɔ! Ɛ̃, agbe mae nye “agbe vavã la,” agbe si “le vava ge.”—1 Timoteo 4:8; 6:19.—g08 09-E.
Ale Si Agbenɔnɔ Anɔ Le Paradiso Me
Ame kukuwo fe tsitretsitsi
“Gafofo la gbɔna, esi me ame siwo katã le ŋkuɖodziyɔdowo me la ase efe gbe, eye woado go.”—Yohanes 5:28, 29.
“Tsitretsitsi li na ame dzɔdzɔewo kple ame madzɔmadzɔwo siaa.”—Dɔwɔwɔwo 24:15.
Dɔléle, amegãkuku, alo ku maganɔ anyi o
“[Ɣemaɣi la,] ŋkuagbãtɔwo fe ŋku aʋu, eye tokunɔwo fe to aʋu; ekema xɔdrɔ̃wo ati kpo abe zi ene, eye aɖetututɔwo fe aɖe atso aseye.”—Yesaya 35:5, 6.
“Mawu ŋutɔ anɔ anyi kpli wo. Eye wòatutu aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã la nu va yi.” —Nyaɖeɖefia 21:3, 4.
Nuɖuɖu nyuiwo abɔ
“Anyigba [amie] efe nukuwo. Mawu, mía Mawu la, ayra mí.”—Psalmo 67:7.
“Bli ado kpekpekpe le anyigba dzi kple towo tame.”—Psalmo 72:16.
Afe nyuiwo kple dɔ siwo naa dzidzeme ame anɔ ame sia ame si
“Woatu xɔ anɔ eme, eye woade weingble aɖu eme kutsetse. Womatu xɔ ame bubu nanɔ eme o, eye womafã nu ame bubu naɖu o.” —Yesaya 65:21, 22.
Nu vlo wɔwɔ, ŋutasesẽ, kple aʋawɔwɔ maganɔ anyi o
“Woatsrɔ̃ ame vɔ̃ɖiwo ɖa le anyigba dzi.”—Lododowo 2:22.
“Woatsɔ wofe yiwo atu kodziwoe, eye woatsɔ wofe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.”—Yesaya 2:4.
Vɔvɔ̃ maganɔ anyi o, eye ŋutifafa axɔ afe ɖe afi sia afi
“Woanɔ anyi aɖe dzi ɖi, ame aɖeke mado voɖi na wo o.”—Xezekiel 34:28.
‘Womawɔ vɔ̃ aɖeke o, eye womahe gbegblẽ ava nye tonyigba kɔkɔe blibo la dzi o; elabena sidzedze Yehowa axɔ anyigba la dzi, abe ale si tsi yɔ atsiafu me ene.’—Yesaya 11:9.
[Nɔnɔmetata si le axa 21]
Woagbugbɔ aɖo paradiso si bu le atsu kple asi gbãtɔ fe tomaɖomaɖo ta la anyi ake


text:
Alesi Míewɔ Si le Tomeba Xɔdzo Dziŋɔ aɖe Nu!
Alesi Míewɔ Si le Tomeba Xɔdzo Dziŋɔ aɖe Nu!
ETSO NYƆ! ŊLƆLA SI LE CONGO (KINSHASA) GBƆ
BRAÐA, January 15, 2002, dzie—edze abe nusianu nɔ edzi yim nyuie abe ɖaa ene le Titina Afrika. Mía kple nɔvi Yehowa Ðasefo aɖe míeva ɖo Goma, Kivu, le Congo (Kinshasa), be míakpe kple Ðasefo siwo le Ta Gãwo fe nutome.
Mehiã be Woatsi Dzi Oa?
Togbɔ be Nyiragongo dzoto (si kɔkɔ meta 3,470) gbɔ didi kilometa 19 tso dugã si nye Goma gbɔ hã la, dzotoa fe nɔnɔme he míafe susu. * Míele toa fe gbeɖeɖe sem, eye míekpɔe hã be dzudzɔ nɔ tutum tso dzotoa me. Esia menye nu yeye na nutoa me tɔwo kura le fea fe ɣeyiɣi siawo me o, eye wometsi dzi ɖe eŋu hã o.
Le ŋdɔ me la, míede Yehowa Ðasefowo fe hame eve fe kpekpewo. Míekpɔtɔ nɔ anyigbaʋuʋu suesuewo kple toa fe gbeɖeɖe sem. Edze abe ame aɖeke metsi dzi ɖe nusiawo ŋu o ene. Dumegãwo yi edzi nɔ kakaɖedzi nam dumeviwo be mehiã be woavɔ̃ kura o. Togbɔ be Congotɔ dzotoŋutinunyala aɖe nɔ egblɔm ɖi ɣleti geɖe enye sia be dzotoa awo hã la, ame aɖeke mexɔ edzi se o. Xɔlɔ̃ aɖe gblɔe fefenyae ko be, “Fiẽ sia yame abiã hẽ le dzotoa ta.”
“Ele be Míasi Adzo Kpata!”
Esi míetrɔ gbɔ va míafe dzefe la, wogblɔ na mí kaŋ be: “Ele be míasi adzo kpata!” Eva ɖo ŋkubiã me. Dua le afɔku gã aɖe me. Aleke gbegbe nuwo trɔ kpatae nye si! Do ŋgɔ le ŋkekea me la, míenɔ nu me dzrom ku ɖe alesi míedi be Goma nazu tefe si koŋ woana ɖaseɖiɖidɔa ŋuti mɔfiame atsoe ŋu. Fifia le ɣetrɔ me la, wogblɔ na mí be míasi adzo le dugã la me, le esi wòɖo tsɔtsrɔ̃ fe afɔku me ta!
Esi xexeame nɔ tsyɔtsyɔm la, yame va biã hẽ—eye ele be wòabiã hã vavã! Anyigbatumeba xɔdzo si tsaka kple nu bubu siwo lólo hebiã hẽ la do tso Nyiragongo-toa me bababa tsa gbɔna dugã la me. Toa ɖi ze gã aɖe si woɖo dzo dzi wòle fiefiem wlɔwlɔwlɔ eye emenuwo le gbagbam ɖi ene, eye ga loló xɔdzoawo le nusianu tsrɔ̃m le efe mɔ dzi. Afɔtsɔtsɔe si míetsɔ lɔ nuwo de míafe akplowo me la mele gbɔgblɔ me o! Fifia esusɔ vie wòafo fiẽ ga 7:00.
Sisila Akpe Geɖe Yɔ Mɔdodoa Dzi
Esi míewɔ kaba do go la, míekpɔe be ame gbogbo siwo nɔ sisim ɖe wofe agbe ta la yɔ Goma mɔdodoa dzi. Ame akpa gãtɔ nɔ afɔ zɔm, eye wotsɔ wofe nunɔamesi ʋɛ siwo dzi wofe asi te ŋu su. Ame geɖe tsɔ wofe agbawo ɖe ta. Ame ʋɛ aɖewo hã mimi ɖe ʋuwo me. Amesiame ɖo ta Rwanda-de si gbɔ medidi boo tso afima o gbɔ. Gake dzoto menya nusi nye dukɔ vovovowo fe de siwo amewo ɖo o. Aʋakɔ aɖeke mate ŋu axe mɔ ɖe afisiwo wòatsa atoe nu o! Míekpɔ asrafo aɖewo siwo hã na ta henɔ sisim ɖe wofe agbe ta esi anyigbatumeba xɔdzoa tsa gbɔna. Alesi mɔdodoa dzi yɔe la na be ʋuwo mete ŋu le zɔzɔm kura o. Afɔa ko wòle be míazɔ. Míawoe nye ma le ame 300,000 dome—ŋutsuwo, nyɔnuwo, ɖeviwo, kple vidzĩwo—siwo katã nɔ ʋiʋlim be yewoasi le dzotoa fe agbodzedze nu. Míegale toa fe gbeɖeɖe kple anyigbaʋuʋu suesuewo ŋkɔ sem kokoko le míafe afɔwo gɔme.
Amesiame le sisim be yeaɖe yefe agbe. Mía kple xɔ̃nye, mí amesiwo nye amedzrowo tso dugã aɖe me, hã le ameha siawo dome, eye Ðasefowo ʋɛ aɖewo le mía ŋu, amesiwo kpe ɖe mía ŋu. Alesi wole mía ŋu kple alesi wotsɔ ɖe le míafe dedienɔnɔ me vevie la wɔ dɔ ɖe mía dzi vevie eye míese le mía ɖokui me be míele dedie le nudzɔdzɔ sesẽ tikɔname sia me. Amewo le sisim kple nusiwo woate ŋu atsɔ—awuwo, nuɖazewo kple agbawo, kple nuɖuɖu ʋɛ aɖewo. Amewo nɔ wo nɔewo tutum le ameha gã sia dome. Ʋu siwo hã nɔ agbagba dzem be yewoato wo ŋu ayi ŋgɔ la nɔ ame aɖewo lɔm, si na be amewo fe nunɔamesiwo ge le wo si eye amewo zɔ wo dzi gblẽ wo dome. Baba na amesi adze anyi. Amesiame tsi dzodzodzoe. Vɔvɔ̃ ɖo amesiame. Míele agbagba dzem be míaɖo du si le mía ŋgɔ kilometa ʋɛ aɖewo ko, si nye Gisenyi, le Rwanda, la me. Ele be míaʋli vevie ayi afɔzɔzɔa dzi.
Zã si me Nɔ Dedie
Míeɖo amedzrodzefe aɖe, gake abe alesi nàkpɔ mɔe ene la, xɔawo katã yɔ. Nusi wòle be míawɔ koe nye be míanɔ anyi ɖe kplɔ̃ aɖe ŋu le gota. Afimae míenɔ le afɔzɔzɔ gafofo etɔ̃ kple afã si te ɖeɖi mía ŋu vevie megbe. Enye dzidzɔ na mí be míele agbe eye míegale afɔku tefea o, eye be míele mía nɔvi Kristotɔ siwo zɔ mɔa kpli mí dome. Enye dzidzɔ be Ðasefo aɖeke mebu efe agbe o.
Edze fã be míatsi gota adɔ zã bliboa ŋu nake. Fifia míate ŋu ade ŋugble le yame si biã hẽ le dugã si nye Goma tame si kpɔm míele tso adzɔge la ŋu. Alesi yame biãe la wɔ dɔ ɖe ame dzi eye wòdze ani ale gbegbe! Fifia ŋu le kekem. Dzotoa fe gbeɖeɖe kple anyigbaʋuʋu suesuea yi edzi zã bliboa. Ne míebu ŋkeke si do ŋgɔ fe nɔnɔme sesẽa ŋu la, míafe dɔme trɔna ɖe fome akpe geɖe siwo nɔ sisim kple wo vi suewo ŋu ale gbegbe.
Kpekpeɖeŋunuwo Va Ðo Kaba
Ðasefo siwo tso Kigali, si nye Rwanda fe fiadu me, va ɖo mía gbɔ le Fiɖa, January 18, fe ŋdɔ me. Kpekpeɖeŋunakɔmiti si me tɔwo nye nɔviŋutsu siwo tso Goma kple Gisenyi la tso kaba ɖe dɔ ŋu. Wofe taɖodzinu gbãtɔ enye be yewoadi dzefe na Ðasefo sitsofedila siawo le Fiaɖufe Akpata ade siwo le nutoa me la me. Wokpɔ esiawo katã gbɔ gbemagbe ke. Woŋlɔ dzesi aɖe ɖe Franse kple Swahili gbewo me da ɖe mɔdodoa dzi si fia mɔ nɔviwo yi Fiaɖufe Akpata si le nutoa me la me, afisi sitsofedilawo akpɔ kpekpeɖeŋu kple akɔfafa le. Le ŋkeke ma ke dzi la, nuhiahiã vevi siwo fe kpekpeme nye tɔn etɔ̃ va ɖo Fiaɖufe Akpata siwo me Ðasefoawo dze la me. Le efe ŋufɔke, si nye Memleɖagbe la, agbatsɔʋu si me nuɖuɖu, abadzivɔ, aŋenuwo, adzalẽ, kple atikewo le la tso Kigali va ɖo.
Amewo Tsi Dzodzodzoe
Le ɣeyiɣi sia me amewo tsi dzi ŋutɔ. Aleke woawɔ akpɔ ame gbogbo siawo fe nuhiahiãwo gbɔ? Ke dzotoa hã ɖe? Ɣekaɣie efe wowoa adzudzɔ? Aleke gbegbee nu gblẽ le Goma dua ŋui? Nyadzɔdzɔ siwo sem míele kple anyigbaa fe ʋuʋu suesue si nu metso o la mede dzi fo kura o. Dzotoŋutinunyalawo vɔ̃ be aɖiya si nye sulfur dioxide fe agbɔsɔsɔ akpa agblẽ yame. Amewo gatsi dzi hã be Kivu-ta me tsi maganyo na nono o le aɖinu siwo tsa ge ɖe eme ta.
Kaka gafofo 48 nava yi tso esime dzotoa fe wowo dze egɔme la, nyatakaka gbadzinamewo kaka. Emegbe le Memleɖa ŋdɔ me míese be ame 10,000, siwo dome Ðasefo 8 kple ɖevi sue ɖeka le, la tsi tefe aɖe esi tomeba xɔdzo si do tso dzotoa me, si fe kɔkɔmee nye meta 2 le tefe aɖewo, la tsa fo xlã wo hexaxa wo. Aɖiyawo xɔ yame. Míevɔ̃ ɖe wo nu. Ewɔ abe ɖe mɔkpɔkpɔ aɖeke meli o ene. Anyigbatumeba xɔdzoa gblẽ gbedoxɔgã si le Goma gɔ̃ hã keŋkeŋ kloe. Ɣemaɣi ame aɖeke mebui be Goma dugã la agakpɔtɔ anɔ anyi o.
Nya Fakɔname Aɖewo
Le Kwasiɖagbe ŋdi ga 9:00 me la, míexɔ kafofo tso nɔvi siwo tomeba xɔdzoa xaxa ɖo la dometɔ ɖeka gbɔ. Egblɔ na mí be nuwo le tɔtrɔm. Nuwo le kakam ɖe eme. Tsi le dzadzam, tomeba xɔdzoa le fafam, eye yame le kɔkɔm. Togbɔ be ba si le sesẽm fifia la mefa vɔ keŋkeŋ haɖe o eye afɔku kpɔtɔ nɔ eŋu hã la, amewo le edzi zɔm be yewoasi ayi tefe siwo le dedie wu. Dua metsrɔ̃ keŋkeŋ o.
Esiae nye nyanyui gbãtɔ si míese tso esime afɔkua dze egɔme. Dzotoa fe wowo ka bɔbɔ vie azɔ. Eŋutinunyala siwo le nutoa me fe nukpɔsusuwo mewɔ ɖeka le nusi nɔ dzɔdzɔm ŋu o. Fifia míete ŋu se amesiwo le du si tsɔ ɖe mía gbɔ, si nye Bukavu, si le Kivu-ta la fe go kemɛ dzi la ŋkɔ. Míese be Ðasefowo fe fome atɔ̃, kple ɖevi etɔ̃ siwo ŋu wo dzilawo mele o, ɖo tɔdziʋu sue va ɖo Bukavu. Ðasefo siwo le dua me le kpekpem ɖe wo ŋu.
Míate Ŋu Atrɔ Ayi!
Le Dzoɖa, January 21 lia dzi la, míete ŋu yi ɖafa akɔ na amesiwo dzi dzɔgbevɔ̃ea dzɔ ɖo le Gisenyi, eye míekpɔ nusiwo hiã wo. Míekpɔe be nɔvi siwo dze Fiaɖufe Akpata adeawo me la dze nuwo wɔwɔ ɖe ɖoɖo nu gɔme. Míete ŋu xlẽ Ðasefo siwo si va afisia fe agbɔsɔsɔ—ame 1,800, ɖeviwo hã le eme.
Ke aleke ŋkeke siwo le ŋgɔ anɔ? Dumegãwo nɔ ɖoɖo wɔm kpata be woatu asaɖawo na sitsofedilawo. Gake sitsofedilawo fe asaɖa me nɔnɔ fe ŋkuɖodzinu wɔnublanuiwo kpɔtɔ nɔ susu me na ame aɖewo siwo nɔ asaɖa mawo tɔgbe me le gbeɖekadolawo tsɔtsrɔ̃ ɖa si dzɔ le fe 1994 me. Míeɖoe be míatrɔ ayi Goma, eye le ŋdɔ me míeɖo dua me. Dua fe akpa 25 le alafa me gbã keŋkeŋ. Fifia míete ŋu zɔ tomeba si le sesẽm azɔ si tsa to dua me mɔdodowo dzi la dzi. Dzoxɔxɔ kpɔtɔ le eme eye aɖidzudzɔwo kpɔtɔ le tutum tso eme hexɔ yame. Ame geɖe ɖoe be yewoagatrɔ ava dua me.
Le ŋdɔ ga 1:00 me la, míedo go Kristotɔ hamemegã 33 le Goma Center Hame fe Fiaɖufe Akpata me. Nɔviawo katã da asi ɖe nyametsotsoa dzi: Woɖoe be yewoagatrɔ ava Goma. Wogblɔ be, “Afisiae nye mía de.” Ke esi wònye be dzotoa agate ŋu awo ake ɖe? Woɖo eŋu be, “Meganye nu yeye na mí o.” Wovɔ̃ be ne yewometrɔ gbɔ kaba o la, amewo ava fi yewofe nusianu. Efe ŋufɔke la, Ðasefowo fe fome siwo katã si dzo la gatrɔ va Goma. Ame 300,000 siwo tso dea dometɔ akpa gãtɔ hã trɔ gbɔ va dugã si ŋu nu gblẽ le la me.
Kwasiɖa Ðeka Megbe
Amewo gayɔ dua me eye wole wofe gbesiagbe nuwɔnawo dzi yim. Edze fã be dua mazu dudo o. Etefe medidi o wodze dɔ gɔme be woaka ba si zu abe gli sesẽ si ma dua me ɖe akpa eve ene la bene wòagazu du ɖeka. Anyigbatumeba xɔdzoa tsrɔ̃ nusianu si nɔ efe mɔ dzi. Dugã la fe asitsafe kple dziɖuɖudɔwɔfewo gbã keŋkeŋ. Wobu akɔnta be yameʋudzefea fe mɔ si dzi yameʋuwo fua du tona la fe akpa etɔ̃lia gblẽ.
Akɔntabubu si de pɛpɛpɛ ɖee fia be Ðasefowo fe fome 180 ye le amesiwo bu wofe nunɔamesiwo katã dome eye wozu afemanɔsitɔwo. Kpekpeɖeŋunakɔmitia wɔ ɖoɖo be woakpe ɖe ŋutsu, nyɔnu, kple ɖevi siwo ade 5,000 ŋu be woakpɔ wofe gbesiagbe nuɖuɖu. Yehowa Ðasefo siwo le Belgium, France, kple Switzerland ɖo asaɖatuvɔwo ɖa be woatsɔ atu ɣeyiɣi aɖe fe nɔfe na nɔvi siwo zu afemanɔsitɔwo, kple be woatsɔe atu agbadɔ wòazu kpekpefe na hame siwo fe Fiaɖufe Akpata ŋu nu gblẽ le alo esiwo dome gblẽ kura. Ƒome aɖewo siwo zu afemanɔsitɔwo va dze Ðasefo siwo fe afe ŋu nu megblẽ le o gbɔ, eye wo dometɔ aɖewo hã le asaɖawo me.
Le Fiɖa, January 25 lia dzi, si nye ŋkeke ewo le zã dziŋɔ ma me nudzɔdzɔwo megbe la, ame 1,846 ye va kpe ta le kpekpe si wowɔ le sukukpo aɖe dzi le Goma be yewoase dzidefonamenyawo tso Ŋɔŋlɔawo me. Nɔviawo gblɔ akpedanya geɖe ɖe akɔfafa kple kpekpeɖeŋunu siwo woxɔ to Yehowa fe habɔbɔa dzi la ta. Xɔse sesẽ si nɔviawo ɖe fia togbɔ be woɖo afɔku me gɔ̃ hã la wɔ dɔ ɖe mí amedzroawo hã dzi vevie. Le fukpekpe siawo katã me hã la, aleke gbegbe wònye dzidzɔ be woanye nɔviwo fe habɔbɔ wɔɖeka, si subɔa Mawu vavã Yehowa, amesi nye akɔfafa mavɔwo Tsofe, la me tɔ enye si!—Psalmo 133:1; Korintotɔwo II, 1:3-7.
[Etenuŋɔŋlɔ]
^ mm. 5 Woyɔa dzoto le Swahiligbe me be mulima ya moto, si gɔmee nye “to si me dzo le.”—Kpɔ nyati si nye “Dzoto aɖe Sasrãkpɔ” le Eŋlisigbe me Nyɔ!, July 8, 1975, fe tata me.
[Anyigbatata siwo le axa 12, 13]
(Edze nyuie le agbalẽa ŋutɔ me)
Fli siwo ŋu mɔfiadzesi le la fia afisiwo tomeba xɔdzoa tsa to
CONGO (KINSHASA)
Nyiragongo-to
↓ ↓ ↓
Goma Yameʋudzefe ↓ ↓
↓ GOMA
↓ ↓
KIVU-TA
RWANDA
[Nɔnɔmetata siwo le axa 13]
Tomeba xɔdzoa zi Goma dugã me tɔ akpe geɖe dzi be woasi adzo
[Afi Si Míexɔ Mɔɖeɖe Tso]
AP Photo/Sayyid Azim
[Nɔnɔmetata siwo le axa 14, 15]
Le kwasiɖa ɖeka ko megbe la, Ðasefoawo gbugbɔ ɖoɖo wɔ ɖe wofe Kristotɔwo fe kpekpewo ŋu


text:
Afikae Míate Ŋu Akpɔ Akɔfafa Vavã Atsoe?
Afikae Míate Ŋu Akpɔ Akɔfafa Vavã Atsoe?
‘Mía Afetɔ Yesu Kristo Fofo kple Mawu faa akɔ na mí le míafe fukpekpewo katã me.’—KORINTOTƆWO II, 1:3, 4.
1. Nɔnɔme kawoe ate ŋu ana amewo nase le wo ɖokui me be yewohiã akɔfafa geɖe?
DƆLÉLE si na wotsi tefe ɖeka ate ŋu ana ame nase le eɖokui me be yefe agbe dome gblẽ. Anyigbaʋuʋuwo, ahomwo fe tutu, kple dɔtoto nana amewo va zua wɔnamanɔŋutɔwo. Aʋawɔwɔ ate ŋu ana amewo fe fometɔwo naku, ate ŋu agbã afewo, alo ate ŋu afoe ɖe amesiwo si afewo le nu be woasi adzo agblẽ wofe nunɔamesiwo ɖi. Madzɔmadzɔnyenye ate ŋu ana amewo nase le wo ɖokui me be afi aɖeke meli yewoatrɔ ɖo akpɔ gbɔdzɔe o. Amesiwo dzi afɔku siawo dzɔ ɖo la hiã akɔfafa geɖe ŋutɔ. Afikae woate ŋu akpɔe le?
2. Nukatae akɔfafa si tsoa Yehowa gbɔ la le etɔxɛe?
2 Ame ɖekaɖeka kple habɔbɔ aɖewo dzea agbagba be yewoafa akɔ na amewo. Amewo kpɔa ŋudzedze ɖe akɔfanamenyawo ŋu. Ðoɖo siwo wowɔ tsɔ naa ŋutilãmenuwo fe kpekpeɖeŋu amewo te ŋu kpɔa kuxiawo gbɔ vaseɖe afi aɖe. Gake Yehowa, Mawu vavã la, ɖeɖekoe ate ŋu akpɔ nusiwo gblẽ la katã gbɔ eye wòana kpekpeɖeŋu si tɔgbe hiã be afɔku mawo nagadzɔ akpɔ gbeɖe o. Biblia gblɔ le eyama ŋu be: “Woakafu Mawu, mía Afetɔ Yesu Kristo Fofo, si nye dɔmetɔtrɔ Fofo kple akɔfafawo katã fe Mawu la, amesi fa akɔ na mí le míafe xaxa blibo la katã me, bene míawo hã míate ŋu atsɔ akɔfafa, si Mawu tsɔ fa akɔ na mí la, afa akɔ na amesiwo kpea fu sia fu la.” (Korintotɔwo II, 1:3, 4) Aleke Yehowa faa akɔ na míi?
Nusi Hea Kuxiawo Vɛ Gbɔ Kpɔkpɔ Keŋkeŋ
3. Aleke akɔfafa si Mawu nana kpɔa amefomea fe kuxiwo gbɔe?
3 Amefome bliboa nyi blibomademade fe dome le Adam fe nuvɔ̃ ta, eye esiae he kuxi gbogbo manyaxlẽ siwo kplɔa mí yia ku me mlɔeba la vɛ. (Romatɔwo 5:12) Esi Satana Abosam enye “xexe sia me fia” tae nɔnɔmea gagblẽ ɖe edzi alea gbegbe ɖo. (Yohanes 12:31; Yohanes 1, 5:19) Menye ɖeko nɔnɔme madeamedzi siwo amefomea le akɔ kpem kplii la ɖua dzi na Yehowa ko evɔ o ke boŋ ewɔ nusi de ŋgɔ wu. Edɔ efe Tenuvi ɖo ɖa be wòava xe tafe atsɔ axɔ na mí, eye Wògblɔ na mí be míate ŋu akpɔ ɖeɖe tso Adam fe nuvɔ̃ me tsonuwo me nenye be míexɔ Ye Via dzi se. (Yohanes 3:16; Yohanes I, 4:10) Mawu gblɔe ɖi hã be Yesu Kristo, amesi wotsɔ ŋusẽ siwo le dzifo kple anyigba dzi de asi na, atsrɔ̃ Satana kple efe nuɖoanyi bliboa katã.—Mateo 28:18; Yohanes 1, 3:8; Nyaɖeɖefia 6:2; 20:10.
4. (a) Nukae Yehowa wɔ tsɔ do ŋusẽ mí be míaka ɖe efe ŋugbedodo be yeahe gbɔdzɔe vɛ na mí la dzi? (b) Aleke Yehowa kpe ɖe mía ŋu be míanya ɣeyiɣi si míava kpɔ gbɔdzɔe?
4 Be Mawu nado ŋusẽ mí míaka ɖe efe ŋugbedodowo dzi la, ekpɔ egbɔ be woŋlɔ kpeɖodzinya gbogbo aɖewo ɖi siwo ɖee fia be nusianu si wògblɔ ɖi la vaa eme pɛpɛpɛ. (Yosua 23:14) Ena woŋlɔ nusiwo wòwɔ tsɔ ɖe esubɔlawo le mɔxenu siwo adze le amegbetɔwo ŋkume abe wo dzi manya ɖu o ene me la fe ŋutinyawo ɖe Biblia me. (Mose II, 14:4-31; Fiawo II, 18:13–19:37) Eye Yehowa to Yesu Kristo dzi ɖee fia be yefe tameɖoɖoe nye be yeaɖe “lãmegbegblẽwo katã fomevi” ɖa na amegbetɔwo, eye be yeafɔ ame kukuwo gɔ̃ hã ɖe tsitre. (Mateo 9:35; 11:3-6) Ɣekaɣie nusiawo katã ava eme? Le nya sia ŋu ɖoɖo me la, Biblia ɖɔ alesi nuɖoanyi xoxo sia fe ŋkeke mamlɛwo anɔ, hafi Mawu ahe dzifo yeye kple anyigba yeye vɛ. Alesi Yesu ɖɔe la sɔ pɛpɛpɛ kple ɣeyiɣi si me míele fifia.—Mateo 24:3-14; Timoteo II, 3:1-5.
Akɔfafa na Amesiwo Le Nɔnɔme Sesẽwo Me
5. Esi Yehowa nɔ akɔ fam na blema Israel-viwo la, nuka dzie wòhe wofe susu yii?
5 Alesi Yehowa wɔ nu kple blema Israel-viwo na míekpɔ alesi wòfa akɔ na woe le ɣeyiɣi sesẽwo me. Eɖo ŋku Mawu si fomevi wònye dzi na wo. Esia do ŋusẽ wo be woaka ɖe efe ŋugbedodowo dzi. Yehowa na efe nyagblɔɖilawo gblɔ nya siwo ɖe vovototo gã si le eya si nye nyatefe Mawu gbagbe la, kpakple legbawo, siwo mate ŋu axɔ na woa ŋutɔwo loo alo na wo subɔlawo o dome la fia wòdze fã. (Yesaya 41:10; 46:1; Yeremya 10:2-15) Esi Yehowa nɔ nya siawo gblɔm na Yesaya be, “Mifa akɔ, mifa akɔ na nye dukɔ” la, eʋã efe nyagblɔɖila la wòzã kpɔɖeŋunyagbɔgblɔ kple nuɖɔɖɔ lédziname siwo ku ɖe Efe xexemewɔwɔ dɔ klitsuwo ŋu, be wòatsɔ ate gbe ɖe Yehowa fe gãnyenye dzi be eyae nye Mawu vavã ɖeka kolia la.—Yesaya 40:1-31.
6. Nyanyanana kawoe Yehowa nana ɣeaɖewoɣi ku ɖe ɣeyiɣi si woakpɔ ɖeɖe ŋu?
6 Ɣeaɖeɣi la, Yehowa fa akɔ na efe amewo to ɣeyiɣi si tututu dzi wòaɖe wo, eɖanye esi le ŋgɔ kpuie loo alo esi gbɔ adidi o, la gbɔgblɔ na wo me. Esi Israel-vi siwo wote ɖe anyi le Egipte fe ɖeɖekpɔkpɔ gogo la, egblɔ na wo be: “Esusɔ fuwɔame ɖeka mahe ava Farao kple Egiptetɔwo dzii; emegbe la aɖe asi le mia ŋu miadzo le afisia.” (Mose II, 11:1) Esime dukɔ etɔ̃ aɖewo wɔ ɖeka ho ɖe Yuda ŋu le Fia Yosafat ŋɔli la, Yehowa gblɔ na wo be Yeaxɔ na wo “etsɔ” ɖeka ko. (Kronika II, 20:1-4, 14-17) Gake le wofe ɖeɖekpɔkpɔ tso Babilon gome la, Yesaya ŋlɔ eŋu nya ɖi anɔ fe 200 sɔŋ do ŋgɔ, eye emegbe wogana numeɖeɖe bubuwo to Yeremya dzi anɔ fe alafa ɖeka do ŋgɔ hafi wofe ɖeɖekpɔkpɔa ɖo dzi. Aleke gbegbe nyagblɔɖi mawo de dzi fo na Mawu fe amewoe nye esi esime wofe ɖeɖekpɔkpɔa nɔ afe tum!—Yesaya 44:26–45:3; Yeremya 25:11-14.
7. Nya kawoe dzena le ɖeɖekpɔkpɔ ŋuti ŋugbedodowo me zi geɖe, eye aleke esia kpɔ ŋusẽ ɖe nutefewɔlawo dzii le Israel?
7 Míade dzesii be nyagblɔɖi siwo fa akɔ na Mawu fe amewo zi geɖe enye esiwo ku ɖe Mesia la ŋu. (Yesaya 53:1-12) Nya ma na mɔkpɔkpɔ amesiwo nye nutefewɔlawo le wofe xaxawo me tso dzidzime yi dzidzime. Míexlẽ le Luka 2:25 be: “Kpɔ ɖa, ame aɖe le Yerusalem, si ŋkɔ enye Simeon; amesia enye ame dzɔdzɔe kple mawumeme, si le Israel fe akɔfafa lalam, eye gbɔgbɔ kɔkɔe le eyama dzi.” Simeon nya nu tso mɔkpɔkpɔ na Mesia la ŋutinya si wogblɔ le Ŋɔŋlɔawo me ŋu, eye mɔkpɔkpɔ na nyaawo fe emevava kpɔ ŋusẽ ɖe efe agbe dzi. Mese alesi nyaawo katã ava emee la gɔme o, eye eya ŋutɔ menɔ agbe kpɔ ɖeɖekpɔkpɔ ŋu nya si wogblɔ la fe emevava ŋutɔŋutɔ o, gake dzi dzɔe ŋutɔ esime wòkpɔ Amesi ava nye amesi dzi Mawu ‘ato ana xɔxɔ’ la.—Luka 2:30.
Akɔfafa si Wona To Kristo Dzi
8. Vovototo kae le kpekpeɖeŋu si Yesu na kple esi ame geɖe susu be yewo hiã dome?
8 Esi Yesu Kristo nɔ efe anyigbadzisubɔsubɔdɔa wɔm la, menye ɣesiaɣie wòna kpekpeɖeŋu si tututu ameawo susu be eyae hiã yewo la wo o. Wo dometɔ aɖewo nɔ mɔ kpɔm vevie na Mesia si aɖe wo tso Romatɔwo fe dziɖuɖu si womedi kura o la te. Gake Yesu meɖe gbefã tɔtrɔ kpata aɖeke hehe vɛ o; egblɔ na wo boŋ be, “mitsɔ nusi enye kaisaro tɔ la, na kaisaro.” (Mateo 22:21) Mawu fe tameɖoɖo yi ŋgɔ kura wu ablɔɖe nana amewo tso dunyahedziɖuɖu aɖe fe ŋusẽ te. Ameawo di be yewoatsɔ Yesu aɖo fiae, gake egblɔ be “yeatsɔ [yefe] agbe la ana ɖe ame geɖewo fe xɔxɔ ta.” (Mateo 20:28; Yohanes 6:15) Ɣeyiɣia mede nɛ be woaɖoe fiae o, eye Yehowae nye amesi ana dziɖuŋusẽe, ke menye ameha zazɛ̃nyahelawo o.
9. (a) Nukae nye akɔfagbedasi si Yesu ɖe gbefãe? (b) Aleke Yesu ɖee fiae be gbedasia sɔ na kuxi siwo me tom ameawo nɔ ŋutɔŋutɔ la gbɔ kpɔkpɔ? (d) Gɔmeɖoanyi kae Yesu fe subɔsubɔdɔa ɖo?
9 Akɔfafa si Yesu tsɔ vɛ la dze le ‘Mawu fiaɖufe ŋuti nyanyuia’ me. Emae nye gbedasi si Yesu ɖe gbefãe le afisiafi si wòyi. (Luka 4:43) Ete gbe ɖe alesi gbedasi ma sɔ ɖe amewo fe gbesiagbe kuxiwo nui dzi to nusi eya si nye Dziɖula le Mesia fiaɖufea me awɔ na amefomea fe kpɔɖeŋuwo wɔwɔ fia me. Ena agbenɔnɔ ŋuti gɔmesese yeye su fukpelawo si esi wòda gbe le ŋkunɔwo kple aɖetututɔwo ŋu (Mateo 12:22; Marko 10:51, 52), eda dɔ na atatututɔwo (Marko 2:3-12), ekɔ Israel-viwo ŋu tso dɔléle nyɔŋuwo me (Luka 5:12, 13), eye wòna wovo tso dɔléle sesẽ fomevi vovovowo me. (Marko 5:25-29) Ehe dzidzeme gã aɖe vɛ na fometɔ siwo le wo vi si ku fe nu xam esi wòfɔ wo ɖe tsitre tso ku me. (Luka 7:11-15; 8:49-56) Eɖee fia be ŋutete le ye si be yeate ŋu atsi ahomya sesẽwo nu eye be yeate ŋu atsi dɔwuame nu na ameha gbogbowo. (Marko 4:37-41; 8:2-9) Gawu la, Yesu fia gɔmeɖose siwo nu woanɔ agbe ɖo la wo, si ate ŋu akpe ɖe wo ŋu woakpɔ kuxi siwo li gbɔ dzidzedzetɔe eye wòana mɔkpɔkpɔ nayɔ dzime na wo ɖe Mesia fe dziɖuɖu dzɔdzɔea te nɔnɔ ŋu. Eyata le Yesu fe subɔsubɔdɔa wɔwɔ me la, menye ɖe wòfa akɔ na amesiwo ɖo toe le xɔse me la ko evɔ o ke eɖo gɔmeɖoanyi hã ɖi na dzidedefo na amewo le fe akpe geɖe siwo akplɔe ɖo me.
10. Mɔnukpɔkpɔ kawoe Yesu fe vɔsaa he vɛ na mí?
10 Ƒe 60 kple edzivɔ tso esime Yesu tsɔ efe amegbetɔ fe agbe sa vɔe eye wofɔe ɖe tsitre yi dzifoe megbe la, gbɔgbɔ ʋã apostolo Yohanes wòŋlɔ ɖi be: “Vinyewo, meŋlɔ nusiawo ɖo ɖe mi, bene miagawɔ nuvɔ̃ o. Eye ne ame aɖe wɔ nuvɔ̃ la, nyaxɔɖakɔla le mía si le Fofoa gbɔ, eyae nye Yesu Kristo, dzɔdzɔetɔ la. Eye eya kee nye avuléle le míafe nuvɔ̃wo ŋuti; ke menye le mía tɔ ŋuti ɖeɖeko o, ke boŋ le xexe blibo la katã hã tɔ ŋuti.” (Yohanes I, 2:1, 2) Míekpɔa akɔfafa geɖe ŋutɔ le viɖe siwo Yesu fe agbe deblibo si wòtsɔ sa vɔ ɖe mía ta hena vɛ ta. Míenya be míate ŋu akpɔ nuvɔ̃tsɔtsɔke, dzitsinya dzadzɛ anɔ mía si, míanɔ fomedodo nyui me kple Mawu, eye agbe mavɔ nɔnɔ fe mɔkpɔkpɔ hã anɔ mía si.—Yohanes 14:6; Romatɔwo 6:23; Hebritɔwo 9:24-28; Petro I, 3:21.
Akɔfafa si Gbɔgbɔ Kɔkɔea Nana
11. Ðoɖo bubu si wowɔ hena akɔfafa fe ŋugbe kae Yesu do hafi ku?
11 Le zã mamlɛ si Yesu nɔ anyi kple efe apostolowo do ŋgɔ na efe vɔsakua me la, efo nu tso ɖoɖo bubu si Fofoa si le dzifo wɔ be wòatsɔ afa akɔ na woe ŋu. Yesu gblɔ be: “Nye la maɖe kuku na Fofo la, eye wòana nyaxɔɖakɔla [akɔfala; Helagbe, pa·raʹkle·tos] bubu mi, bena wòanɔ anyi kpli mi vaseɖe mavɔmavɔ me: [si nye] Nyatefegbɔgbɔ [la].” Yesu ka ɖe edzi na wo be: ‘Nyaxɔɖakɔla, si nye gbɔgbɔ kɔkɔe la, afia nuwo katã mi, eye wòaɖo ŋku nusiwo katã megblɔ na mi la, dzi na mi.’ (Yohanes 14:16, 17, 26) Aleke tututu gbɔgbɔ kɔkɔea fa akɔ na woe?
12. Aleke dɔ si gbɔgbɔ kɔkɔea wɔ le ŋkuɖoɖo nuwo dzi me na Yesu fe nusrɔ̃lawo wɔe be wònye akɔfafa na ame geɖe?
12 Apostoloawo xɔ nufiafia detowo tso Yesu gbɔ. Godoo la, womaŋlɔe be gbeɖe be efia nu yewo o, gake ɖe woate ŋu aɖo ŋku nya siwo tututu wògblɔ na wo la dzia? Ðe wofe susu adzo le nufiame veviwo dzi le esi womede blibo le ŋkuɖoɖonudzi me o ta? Yesu ka ɖe edzi na wo be gbɔgbɔ kɔkɔea ‘aɖo ŋku nusiwo katã yegblɔ na wo la dzi na wo.’ Esia wɔe be abe fe enyi ene le Yesu fe ku megbe la, Mateo te ŋu ŋlɔ Nyanyuigbalẽ gbãtɔ, si me wòŋlɔ Yesu fe Todzimawunya lédzinamea, efe kpɔɖeŋu geɖe siwo ku ɖe Fiaɖufea ŋu, kple numeɖeɖe tsitotsito si wòna ku ɖe efe anyinɔnɔ fe dzesia ŋu la ɖo. Ƒe 50 kple edzivɔ megbe la, apostolo Yohanes te ŋu ŋlɔ ŋutinya si ŋu kakaɖedzi le si me wòɖɔ Yesu fe anyigbadzigbenɔnɔ fe ŋkeke mamlɛ ʋɛawo me nudzɔdzɔ veviwo le tsitotsito. Aleke gbegbe nuŋlɔɖi siawo siwo tso gbɔgbɔ me de dzi fo na amewoe nye si vaseɖe míafe ŋkeke sia me!
13. Aleke gbɔgbɔ kɔkɔea wɔ dɔ le nufiafia Kristotɔ gbãtɔwo me?
13 Le kpekpe ɖe nusrɔ̃lawo ŋu be woaɖo ŋku nya siwo wogblɔ na wo dzi megbe la, gbɔgbɔ kɔkɔea gafia nu wo eye wòfia mɔ wo be woase Mawu fe tameɖoɖowo gɔme ɖe edzi wu. Esime Yesu kpɔtɔ nɔ anyi kple efe nusrɔ̃lawo la, egblɔ nya geɖe na wo siwo gɔme womese tututu ɣemaɣi o. Gake emegbe esi gbɔgbɔ kɔkɔe ʋã Yohanes, Petro, Yakobo, Yuda, kple Paulo la, woŋlɔ numeɖeɖe geɖe ku ɖe Mawu fe tameɖoɖowo gɔmesese ŋu la ɖi. Eyata gbɔgbɔ kɔkɔea zu wofe nufiala, eye wòna wokpɔ kakaɖedzi blibo be Mawue le mɔ fiam yewo.
14. Mɔ kawo nue gbɔgbɔ kɔkɔea kpe ɖe Yehowa fe amewo ŋu le?
14 Gbɔgbɔ kɔkɔea fe nukununanawo hã kpe ɖe wo ŋu wose egɔme be Mawu ɖe efe ŋudzedzekpɔkpɔ ɖa le ŋutilã me Israel dzi tsɔ na Kristo-hamea. (Hebritɔwo 2:4) Gbɔgbɔa fe kutsetse si dze le ame ɖekaɖekawo fe agbenɔnɔ me hã wɔ akpa vevi aɖe le dzesidede amesiwo nye Yesu fe nusrɔ̃la vavãwo me. (Yohanes 13:35; Galatiatɔwo 5:22-24) Eye gbɔgbɔa do ŋusẽ hame ma me tɔwo hã be dzi ɖo wo fo wozu ɖasefo siwo mevɔ̃na o.—Dɔwɔwɔwo 4:31.
Woxɔ Kpekpeɖeŋu le Nɔnɔme Sesẽtɔwo Me
15. (a) Nɔnɔme sesẽ kawo mee Kristotɔwo to le blema kple egbeŋkekewo me? (b) Nukatae amesiwo dea dzi fo na amewo ŋutɔ hã ate ŋu ahiã dzidefoname ɣeaɖewoɣi?
15 Amesiwo katã tsɔ wo ɖokui na Yehowa bliboe eye wowɔa nutefe nɛ la doa go yometiti le mɔ aɖe nu. (Timoteo II, 3:12) Ke hã Kristotɔ geɖe te ŋu do dzi to nɔnɔme sesẽtɔwo kekeake me. Le egbeŋkekeawo me la, nuvlowɔhawo dze wo dometɔ aɖewo dzi helé wo de fuwɔamesaɖawo, gaxɔwo, kple dɔsesẽwɔsaɖawo me le nɔnɔme dziŋɔwo me. Dziɖulawo va zu wo yometila veviwo, alo woɖe mɔ faa sedzimawɔlawo wɔ ŋutasẽnuwo ɖe wo ŋu tomahemahe na woe. Gakpe ɖe eŋu la, Kristotɔwo to lãmesẽkuxi sesẽwo alo fomekuxi sesẽwo me. Kristotɔ tsitsi aɖe si le kpekpem ɖe haxɔsetɔ vovovowo ŋu be woakpɔ wofe kuxi sesẽwo gbɔ hã ate ŋu age ɖe nɔnɔme sesẽwo me. Le nɔnɔme siawo me la, ate ŋu adzɔ be amesi le dzi dem fo na amewo la ŋutɔ hã ahiã dzidefoname.
16. Esi Dawid nɔ nɔnɔme sesẽwo me la, aleke wòxɔ kpekpeɖeŋui?
16 Esime Fia Saul nɔ Dawid yome tim be yeawui la, Dawid trɔ ɖe Mawu si nye efe Kpekpeɖeŋunala ŋu, gblɔ be: “Mawu, se nye gbedodoɖa, eye nalé to ɖe nye numenyawo ŋu! . . . Wò aʋala fe vɔvɔli te mebe ɖo.” (Psalmo 54:4, 6; 57:2) Ðe wòkpe ɖe Dawid ŋua? Ẽ, ekpe ɖe eŋu. Le ɣeyiɣi ma me Yehowa to nyagblɔɖila Gad kple nunɔla Abyatar dzi tsɔ mɔfiamewo yi na Dawid, eye Wòna Saul-vi Yonatan hã do ŋusẽe. (Samuel I, 22:1, 5; 23:9-13, 16-18) Yehowa gana Filistitɔwo dze anyigba la dzi, ale be Saul trɔ kaba tso Dawid yometiti me.—Samuel I, 23:27, 28.
17. Esi Yesu nɔ nɔnɔme sesẽwo me tom la, afikae wòtrɔ ɖo hena kpekpeɖeŋu xɔxɔ?
17 Yesu Kristo ŋutɔ hã to nɔnɔme sesẽwo me esi efe anyigbadzigbenɔnɔ fe nuwuwu nɔ afe tum. Enya dɔ si efe agbenɔnɔ ate ŋu awɔ ɖe Fofoa si le dzifo fe ŋkɔ dzi kple nusi wòate ŋu afia na amegbetɔfomea katã fe etsɔme la nyuie. Edo gbe ɖa vevie tso dzi me, eye ‘wòto nuxaxa’ geɖe hã me. Mawu kpɔ egbɔ be Yesu xɔ kpekpeɖeŋu si wòhiã le ɣeyiɣi sesẽ mawo me.—Luka 22:41-44.
18. Akɔfafa kae Mawu na Kristotɔ gbãtɔwo esi wonɔ wo yome tim vevie?
18 Yometiti si va Kristotɔwo dzi le hamea ɖoɖo le fe alafa gbãtɔ me megbe la nu sẽ ale gbegbe be wo katã woka hlẽ yi nuto bubuwo me negbe apostoloawo koe susɔ ɖe Yerusalem. Wohe ŋutsuwo kple nyɔnuwo do goe sesẽe le wofe afewo me. Akɔfaname kae Mawu na wo? Ena kakaɖedzi wo le efe Nya la me be, ‘nunɔamesi si nyo wu si nɔa anyi ɖaa,’ si nye domenyinyi si mado kpo nu o lae asu wo si le Kristo gbɔ le dzifo. (Hebritɔwo 10:34; Efesotɔwo 1:18-20) Esi woyi gbefãɖeɖedɔa dzi la, wokpɔ kpeɖodzi be Mawu fe gbɔgbɔ le yewo dzi, eye nusiwo tefe wokpɔ la na susu siwo ta wòle be woatso aseye ɖo la wo.—Mateo 5:11, 12; Dɔwɔwɔwo 8:1-40.
19. Togbɔ be Paulo kpe fu le yometiti sesẽwo me hã, aleke wòse le eɖokui me le akɔfafa si Mawu nana ŋu?
19 Le ɣeyiɣi aɖe megbe la, Saul (Paulo), si nye yometila ŋutasẽlawo dometɔ ɖeka, la ŋutɔ hã va zu amesi yome woti vevie le esi wòva zu Kristotɔ ta. Afakala aɖe si nɔ Kipro-fukpo dzi dze agbagba be yeaxe mɔ ɖe Paulo fe subɔsubɔdɔa wɔwɔ nu to alakpanyawo kple nya totrowo gbɔgblɔ ɖe eŋu me. Wofu kpe Paulo le Galatia eye wogblẽe ɖi esi ameawo bu xaa be ɖe wòku. (Dɔwɔwɔwo 13:8-10; 14:19) Wofoe vevie kple ati le Makedonia. (Dɔwɔwɔwo 16:22, 23) Esi nuvlowɔha aɖe dze edzi le Efeso megbe la, eŋlɔ ɖi be: “Wowɔ fu mí geɖe ŋutɔ, wu alesi míete ŋu kpee, ale gbegbe be, míetsi dzodzodzoe keŋ le míafe agbe ŋuti. Ẽ, mía ŋutɔwo míeɖo kpe dzi le mía ɖokui me bena, míele kuku ge.” (Korintotɔwo II, 1:8, 9) Le esiawo katã megbe hã, Paulo ŋlɔ akɔfanamenya siwo dze le nyati sia fe memama 2 lia me ɖe efe lɛta ma ke me.—Korintotɔwo II, 1:3, 4.
20. Nuka mee míadzro le nyati si kplɔe ɖo me?
20 Aleke wò hã nàwɔ anye akɔfala sia tɔgbe? Ame geɖewo li egbea siwo le nu xam, eɖanye le afɔku aɖe si dzɔ ɖe ame akpe geɖe dzi ta loo alo le xaxa aɖe si me tom woawo ɖeɖe wole ta o, si na wohiã akɔfaname geɖe. Le nyati si kplɔe ɖo me la, míadzro alesi míawɔ anye akɔfalawo le nɔnɔme eveawo siaa me la me.
Èɖo Ŋku Wo Dzia?
• Nukata akɔfafa si Mawu nanae nye esi fo ɖesiaɖe ta?
• Akɔfafa kae wona to Kristo dzi?
• Aleke gbɔgbɔ kɔkɔea nye akɔfanamelae?
• Gblɔ akɔfafa si Mawu na esi esubɔlawo ɖo nɔnɔme sesẽwo me fe kpɔɖeŋuwo.
[Biabiawo]
[Nɔnɔmetata si le axa 15]
Biblia ɖee fia be Yehowa fa akɔ na efe amewo esi wòna ɖeɖe wo
[Nɔnɔmetata si le axa 16]
Yesu fa akɔ na amewo esi wòfia nu wo, da dɔ na wo, eye wòfɔ ame kukuwo ɖe tsitre
[Nɔnɔmetata si le axa 18]
Yesu xɔ kpekpeɖeŋu tso Mawu gbɔ


text:
Ðe Mawu Akpe Ðe Ŋunye Ne Medo Gbe Ða Nɛa?
Ale si Biblia ɖo eŋui
Ɛ̃, Mawu kpena ɖe ame siwo bia nu siwo wɔ ɖeka kple efe lɔlɔ̃nu tso dzi me la ŋu. Ne mèdo gbe ɖa kpɔ o gɔ̃ hã la, ame siwo do gbe ɖa le Biblia me be ‘Mawu, kpe ɖe ŋunye’ la fe kpɔɖeŋuwo ade dzi fo na wò. Wofe kpɔɖeŋu aɖewoe nye esiawo:
“Kpe ɖe ŋunye, Yehowa, nye Mawu, xɔ nam le wò amenuveve la nu!”—Psalmo 109:26.
“Hiãtɔ kple ame dahee menye: Oo Mawu kpe ɖe ŋunye.”—Psalmo 69:6, Douay Version.
Enye nyatefe be ame si ŋlɔ nya mawo la xɔ Mawu dzi se vevie ya. Ke hã Mawu sea ame siwo katã doa gbe ɖa nɛ le dzi dzadzɛ me siwo dometɔ aɖewoe nye “ame siwo fe dzi gbã gudugudu” alo “ame siwo fe gbɔgbɔ wofo fu anyi” la fe gbedodoɖawo.—Psalmo 34:19.
Mègasusui be Mawu le adzɔge ʋĩ tso ye gbɔ eye metsɔa ɖeke le yefe kuxiwo me o. Biblia gblɔ be: “Yehowa lolo, ekpɔa ame bɔbɔɖokui, eye wòdzea si dadala tso adzɔge.” (Psalmo 138:6) Yesu gblɔ na efe nusrɔ̃lawo gbe ɖeka gɔ̃ hã be: “Woxlẽ miafe taɖawo katã kura gɔ̃ hã.” (Mateo 10:30) Mawu kpɔa nu vevi aɖewo le ŋuwò siwo wò ŋutɔ mèdea dzesi gɔ̃ hã o. Ekema aleke gbegbe wòaɖo to gbe siwo nàdo ɖa nɛ be wòakpe ɖe ye ŋuti le yefe xaxawo mee nye esi!—1 Petro 5:7.